open-index/open-wikipedia-markdown huggingface dataset:
অবিরত ও বোধগম্য মূল্যায়ন

**অবিরত এবং বোধগম্য মূল্যায়ন** ( **CCE**) হলো কেন্দ্রীয় মাধ্যমিক শিক্ষা পরিষদ এর দ্বারা ভারতের ৬ষ্ঠ থেকে ১০ম পর্যায়ের শিক্ষার্থীদের জন্য প্রবর্তন করা একটি নতুন শিক্ষা পদ্ধতি।

### মূল্যায়নের নতুন পদ্ধতি
এই নতুন পদ্ধতিতে, শিক্ষার্থীদের বিদ্যায়তনের সাথে পাঠ্যক্রমিক ও সহ-পাঠ্যক্রমিক বিষয়ে মূল্যায়নের সঙ্গে তাদের কৃতিত্ব এবং অর্হতাসমূহ নির্ণয় করা হয়। শিক্ষার্থীদের নম্বরের পরিবর্তে গ্রেড প্রদান করা হয়। এর উদ্দেশ্য বিভিন্ন ক্রিয়াকলাপের মূল্যায়নের দ্বারা শিক্ষার্থীদের কাজের বোঝা হ্রাস করা এবং সামগ্রিক কৃতিত্ব এবং অর্হতাসমূহের বিকাশ সাধন করা। মূল্যায়নের জন্য শিক্ষার্থীর কর্ম অভিজ্ঞতা, দক্ষতা, সৃষ্টিশীলতা, দৃঢ়তা, সহযোগিতা, কথা-বার্তা, আচরণ ইত্যাদির ভিত্তিতে গ্রেড প্রদান করা হয় এবং শিক্ষার্থীর যোগ্যতার সামগ্রিক মান নিরুপণ করা হয়। এর ফলে বিদ্যায়তনিক দিকে দুর্বল কিন্তু অন্যদিকে যেমন কলা, মানবতা, খেলা, সংগীত ইত্যাদি দিকে এগোনো শিক্ষার্থীরাও তাদের যোগ্যতা প্রদর্শন করার সুবিধা পায়।

## রূপরেখা
এই পদ্ধতিতে দুটো ভিন্ন প্রকারের অভীক্ষা নেওয়া হয়। সেই দুটি হল, *গঠনীয় অভীক্ষা* এবং *সংখ্যাত্মক অভীক্ষা* বা *যোগাত্মক অভীক্ষা*।
* *গঠনীয় অভীক্ষা*: শিক্ষার্থীর বিষয়শ্রেণী কার্য এবং গৃহ কার্য, মৌখিক পরীক্ষা, কুইজ, প্রকল্প ইত্যাদি হল গঠনীয় অভীক্ষা। প্রতি শিক্ষা বর্ষে চারটি করে গঠনীয় অভীক্ষা থাকতে পারে, এবং শতকরা ৪০% গভীরতা থাকে। কিছু বিদ্যালয়ে বহুবিধ মৌখিক পরীক্ষার পরিবর্তে একটি অতিরিক্ত লিখিত পরীক্ষা নেওয়া হয় যদিও ন্যূনতম একটি হলেও মৌখিক পরীক্ষা নেওয়া হয়।
* *সংখ্যাত্মক অভীক্ষা*: সংখ্যাত্মক অভীক্ষা হল তিন ঘণ্টা ধরে চলা দীর্ঘ লিখিত পরীক্ষা, একটি শিক্ষা বর্ষে দুবার করে নেওয়া হয়। প্রথম দুটি গঠনীয় অভীক্ষা সম্পূর্ণ হওয়ার পরে *প্রথম সংখ্যাত্মক অভীক্ষা* বা *Summative Assessment 1* (SA-1) নেওয়া হয়। পরের দুটি গঠনীয় অভীক্ষা সম্পূর্ণ হওয়ার পরে *দ্বিতীয় সংখ্যাত্মক অভীক্ষা* বা (SA-2) নেওয়া হয়। প্রতিটি সংখ্যাত্মক অভীক্ষার শতকরা ৩০% করে মোট ৬০% গভীরতা থাকে। প্রতিটি সংখ্যাত্মক অভীক্ষা বিদ্যালয়ে নিজে সম্পাদন করে যদিও প্রশ্নপত্র আংশিকভাবে CBSE প্রস্তুত করে সাথে উত্তরপত্রও CBSE কঠোরভাবে নিরীক্ষণ করে। একটি সংখ্যাত্মক অভীক্ষা একবার সম্পাদিত হওয়ার পরে সেই পাঠ্যক্রম দ্বিতীয় সংখ্যাত্মক অভীক্ষাতে পুনরাবৃত্তি করা হয় না, ফলত শিক্ষার্থীরা পরবর্তী সংখ্যাত্মক অভীক্ষার নতুন বিষয়ে সম্পুর্ণভাবে মনোনিবেশ করতে পারে।

শিক্ষাবর্ষে অন্তত, পরিষদ গঠনীয় এবং সংখ্যাত্মক অভীক্ষা প্রাপ্তাংকর ভিত্তিতে ফলাফল প্রকাশ করে, i.e. ৪০% + ৬০% = ১০০%।

## বহিঃসংযোগ
* CCE-এর ওয়েবসাইট
* CBSE-এর ওয়েবসাইট

বিষয়শ্রেণী:ভারতে শিক্ষা
বিষয়শ্রেণী:২০০৯-এ ভারতে প্রতিষ্ঠিত
বিষয়শ্রেণী:শিক্ষার্থী যাচাই ও মূল্যায়ন
বিষয়শ্রেণী:কেন্দ্রীয় মাধ্যমিক শিক্ষা বোর্ড
কেষ্টপুর খাল

**কেষ্টপুর খাল** উত্তর কলকাতার টালা অঞ্চলের গজনবী ব্রিজের নিকট, দেশবন্ধু পার্ক ও কলকাতা স্টেশনের কাছে সার্কুলার ক্যানেল বা বেলেঘাটা খাল থেকে উৎপন্ন হয়ে দক্ষিণ পূর্ব দিকে বাহিত হয়েছে। খালটি এরপর উল্টোডাঙার কাছে ভিআইপি ব্রিজ নীচ দিয়ে গিয়ে প্রথমে উত্তর পূর্বে বাহিত হয়ে কাজী নজরুল ইসলাম সরণি ও বিধাননগর এলাকার সীমানা ধরে প্রায় ৩ কিমি চলে গিয়েছে। এরপর এটি দক্ষিণ অভিমুখে সল্ট লেক ও কেষ্টপুর এলাকার মাঝে প্রায় আড়াই কিমি প্রবাহিত হয়েছে। এরপর খালটি নয়াপট্টির কাছে ইস্টার্ণ ড্রেনেজ খাল বা সার্কুলার ক্যানেল সাথে মিলিত হয়েছে। খালটি এরপর থাকদাঁড়ি (কেএমডিএর সীমানা) হয়ে পূর্ব কলকাতা জলাভূমির সঙ্গে যুক্ত হয়েছে এবং আরও পূর্ব দিকে বাহিত হয়ে কলকাতা লেদার কমপ্লেক্স, ভোজেরহাট ও ভাঙড় হয়ে খালটি মাখালীর কাছে বিদ্যাধরী নদীতে পড়েছে। খালটির মোট দৈর্ঘ ৪০ কালোমিটারের মতো। খালটি প্রধানত উত্তর ও উত্তর পূর্ব শহরতলীর নিকাশী হিসাবে ব্যবহৃত হয় যার জন্য বর্তমানে খালটি জল দূষণের শিকার। খালের নাব্যতাও অনেক কমে গেছে।

## ইতিহাস
খালটি ১৯১০ সালে খনন করা হয়।একটি সেই সময় এটি কলকাতার একটি বানাজ্যিক খাল হিসাবে ব্যবহৃত হত। খালটিতে বিভিন্ন এলাকা থেকে কলকাতায় পণ্য বোঝাই নৌকা নোঙর করত। এছাড়া খালটি কলকাতার অন্যতম নিকাশি হিসাবে ব্যবহৃত হত।

## সমস্যা
খালটি বর্তমানে পলি ও বর্জ্য পদার্থ দ্বার মজে গেছে।ফলে খালটি নিকাশি হিসাবে উপযুক্ত নয়।ফলে প্রতি বছর বর্ষায় খাল ছাপিয়ে বসতি এলাকায় জল জমে।এছাড়া জমা জলে মশার উৎপাত বারে এবং মশা বাহিত রোগের প্রাদুর্ভাব ঘটে।

## খালের সৌন্দর্যায়ন
২০১৬ সালে খালটির সৌন্দর্যায়নের কাজ শুরু হয়।https://www.anandabazar.com/calcutta/a-park-has-been-made-just-beside-the-putrid-canal-1.585830https://eisamay.indiatimes.com/west-bengal-news/kolkata-news/boat-riding-fecilities-will-be-avilable-at-bagjola-canal-/articleshow/54890861.cms 

## তথ্যসূত্র

## বহিঃসংযোগ

বিষয়শ্রেণী:কলকাতার খাল
বিষয়শ্রেণী:কলকাতার ভূগোল
ভুটানের সংসদ

**ভুটানের সংসদ** () গঠিত হয়েছে ভুটানের রাজা এবং দ্বিকক্ষবিশিষ্ট সংসদ ব্যবস্থাপনার মাধ্যমে। এই দ্বিকক্ষবিশিষ্ট সংসদ উচ্চকক্ষ জাতীয় পরিষদ এবং নিম্নকক্ষ জাতীয় সমাবেশ নিয়ে গঠিত। বর্তমান সংসদীয় কাঠামো এককক্ষযুক্ত টশোগদু () দ্বারা ২০০৭ সালে প্রতিস্থাপিত হয়েছে, যেখানে সদস্যরা ২০০৮ সালে আসন গ্রহণ করে।

## সংসদের গঠন
ভুটানের জাতীয় পরিষদ হচ্ছে উচ্চকক্ষ বা দ্বিকক্ষবিশিষ্ট আইনসভার পর্যালোচনা কক্ষ। এটি ২৫ জন সদস্য নিয়ে গঠিত: ২০টি জেলার প্রতিটি থেকে একজন করে সরাসরি নির্বাচিত হয় এবং ৫ জনকে নির্বাচনী আইন অনুযায়ী রাজা নিযুক্ত করেন। জাতীয় পরিষদে বছরে অন্তত দুবার অধিবেশন বসে। সদস্যদের সংখ্যা থেকে একজন সভাপতি ও একজন সহ-সভাপতি নির্বাচিত হয়। জাতীয় পরিষদের প্রার্থী ও সদস্যরা রাজনৈতিক দলে অন্তর্ভুক্ত হওয়া নিষিদ্ধ।

ভুটানের জাতীয় সমাবেশ সংসদের নিম্নকক্ষ। এটা গঠিত হয় সর্বোচ্চ ৪৭ জন সদস্যকে নিয়ে, যাদেরকে সরাসরি প্রতিটি জেলা থেকে  নাগরিকদের দ্বারা নির্বাচনী আইন অনুযায়ী নির্বাচিত করা হয়। আনুপাতিক প্রতিনিধিত্বের এই ব্যবস্থায় প্রতিটি আসনের নির্বাচকমণ্ডলী জাতীয় সমাবেশের একজন সদস্য দ্বারা প্রতিনিধিত্ব করা হয়; ২০ টি জেলার প্রতিটির জন্য ২-৭ জন সদস্যদের দ্বারা প্রতিনিধিত্ব করা আবশ্যক। জাতীয় সংসদের আসনবিন্যাস প্রতি ১০ বছরে বন্টিত হয়। জাতীয় সমাবেশে বছরে অন্তত দুবার অধিবেশন বসে এবং তার সদস্যদের মধ্যে থেকে একজন স্পীকার ও ডেপুটি স্পিকার নির্বাচিত হয়। সদস্য ও প্রার্থীদের রাজনৈতিক দলে অন্তর্ভুক্তি রাখার অনুমতি দেওয়া হয়। 

## সংসদীয় ক্ষমতা ও পদ্ধতি

জাতীয় পরিষদ এবং জাতীয় সমাবেশ সংবিধানের অধীনে গঠিত স্বতন্ত্র ক্ষমতা ও দায়িত্বের একটি কাঠামোতে পরিচালিত হয়। উপরন্তু, প্রতিটি  গঠনকার্য, পদ্ধতিগত কাঠামো অনুযায়ী স্বাধীনভাবে বিধিবদ্ধ করা হয় পরবর্তী প্রণয়ন আইন অনুসারে : জাতীয় পরিষদ আইন  এবং জাতীয় সমাবেশ আইন।

### সংসদের আইন প্রণয়ন ক্ষমতা

ক্ষমতা ও সংসদের দায়িত্বের মধ্যে সর্বাগ্রে বিল পাশ করা হয়। এই কার্যক্রমটি উভয় ক্ষেত্রেই উচ্চকক্ষ জাতীয় পরিষদ, নিম্নকক্ষ জাতীয় সমাবেশ বা সাধারন আইনসম্মত প্রতিনিধি () দ্বারা সম্পন্ন হয়ে থাকে। ব্যতিক্রমি অর্থ ও আর্থিক বিল, যা জাতীয় সমাবেশের একমাত্র আওতার হয় সেগুলো এর আওতায় কাজ করা হয়।  প্রণীত আইনসমূহ উপস্থাপন করতে হবে দ্বিকক্ষবিশিষ্ট উপায়ে ঠিক জাতীয় পরিষদের এবং জাতীয় সমাবেশের যৌথ বৈঠকের সময়। তবে বিল সমূহ ভোট ছাড়া ডিফল্ট অনুযায়ী পাস হতে পারে।  যখন একটি বিল উত্থাপন করা হয় এবং এক কক্ষ দ্বারা গৃহীত হয়, এটা তখন গূহীত দিন বা তারিখ থেকে ত্রিশ দিনের মধ্যে অন্য কক্ষে উপস্থাপন করতে হয়। বিলটি সংসদের আগামী অধিবেশনের সময়ও পাস করা যেতে পারে। বাজেট বিষয়ক বিল এবং জরুরী কোনো বিষয়ের ক্ষেত্রে, একটি বিল সংসদে একই অধিবেশনে পাস করতে হবে।  বিল সমূহ চূড়ান্তভাবে রাজা দ্বারা নিষেদ এবং পরিমার্জন সাপেক্ষে উপস্থাপিত হয়। 

### সংসদের অন্যান্য ক্ষমতা

সংসদ সদস্যদের মোট সংখ্যার কমপক্ষে ৩/৪ অংশের সম্মতিতে ভুটানের আন্তর্জাতিক স্থানিক সীমানা এবং অভ্যন্তরীণ জেলা এবং গ্রামের বিভাগ পরিবর্তন করার একমাত্র কর্তৃত্ব রয়েছে।  সংসদ স্থানীয় সরকারি প্রশাসনের কাজগুলোও তত্ত্বাবধান করে। 

## তথ্যসূত্র

## বহিঃসংযোগ
*
*
*

বিষয়শ্রেণী:ভুটানের সংসদ
বিষয়শ্রেণী:দেশ অনুযায়ী সংসদ
বিষয়শ্রেণী:জাতীয় আইনসভা
বিষয়শ্রেণী:দ্বিকক্ষবিশিষ্ট আইনসভা
বিষয়শ্রেণী:২০০৭-এ ভুটানে প্রতিষ্ঠিত
লাভলি প্রফেশনাল ইউনিভার্সিটি

**লাভলি প্রফেশনাল ইউনিভার্সিটি** () ভারত এর পাঞ্জাব রাজ্যের ফাগবারাতে অবস্থিত একটি বেসরকারি এবং অর্ধ আবাসিক বিশ্ববিদ্যালয়। এটি একটি বিদ্যায়তনে সর্বোচ্চ ছাত্র-ছাত্রী থাকা বেসরকারি বিশ্ববিদ্যালয়। এর বর্তমান জমি ১০০০ একর। এখানে ২৬টি রাজ্য এবং ১৬টি দেশের মোট ২৫০০০+ ছাত্র-ছাত্রী আছে। এই ইউনিভার্সিটি ইউনিভার্সিটি গ্রান্ট কমিশন আইনের ২(এফ) ১৯৫৬র দ্বারা স্বীকৃতি প্রাপ্ত। এখানে ছেলে এবং মেয়েদের জন্য পৃথক আবাসনের ব্যবস্থা আছে। এসি এবং ন'ন এসির ব্যবস্থা আছে। লাভলি প্রফেশনাল ইউনিভার্সিটি ডক্টরেট,পোস্ট স্নাতক, স্নাতক এবং ডিপ্লোমা প্রোগ্রাম এ নতুন নতুন প্রযুক্তিবিদ্যা শিক্ষা দেয়। লাভলি প্রফেশনাল ইউনিভার্সিটি টুইনিং প্রোগ্রাম এবং আন্তর্জাতিক এক্সপোজার প্রোগ্রামর জন্য কয়েকটি বিদেশী ইউনিভার্সিটির সঙ্গে সন্নিবদ্ধ হয়েছে।

## ক্রম
CSR-GHRDCর ২০১১চনর চার্ভে অনুসারে লাভলি ফেকাল্টি অফ টেকনোলজির ক্রম ২৯তম। ভারত সরকারের কমিউনিকেশন এবং আই.টি বিভাগের থেকে শ্রেষ্ঠ সম্মান লাভলি প্রফেশনাল ইউনিভার্সিটি পেয়েছে। ভারতের শ্রেষ্ঠ ইউনিভার্সিটি ম্যানেজমেন্টের পুরস্কার লাভলি প্রফেশনাল ইউনিভার্সিটিয়ে পেয়েছে।
## ট্রাম চালানোর পরিকল্পনা
বিদ্যুৎ চালিত ট্রাম অতি সম্প্রতি ইউনিভার্সিটির বিদ্যায়তনে চলবে। ইউনিভার্সিটি ইতোমধ্যে পাঞ্জাব সরকারের থেকে সবুজ সংকেত পেয়েছে,এবং এটি ভারতের কলকাতার পর দ্বিতীয় স্থান যেখানে এই পরিবেশ বান্ধব পরিষেবা হবে।

## শপিং মল
ইউনিভার্সিটির বিদ্যায়তনের ভিতর একটি শপিং মল উন্মুক্ত হয়েছে।
এখানে খাদ্য, ব্র্যান্ডেড আইটেম, জামা কাপড়, লাইফষ্টাইল নিহত, ইলেকট্রনিক গেজেট (মোবাইল, কম্পিউটার, ল্যাপটপ, ইত্যাদি), চশমা, ফটো ষ্টুডিও, ক্রীড়াসামগ্রী, সঙ্গীত এবং বিনোদন, সৌন্দর্য পার্লার সংক্রান্ত, সেলুন, সর্বাধুনিক ফ্যাশনের ব্র্যান্ডেড দোকান ইত্যাদি আছে।

## স্বীকৃতি এবং অনুমোদন
নিচে দেওয়া স্বীকৃতি এবং অনুমোদন লাভলি প্রফেশনাল ইউনিভার্সিটির আছে:
*ইউনিভার্সিটি গ্রান্ট কমিশন
*ভারতীয় ইউনিভার্সিটি সংস্থা
*দূরবর্তী শিক্ষা কাউন্সিল
*শিক্ষকের শিক্ষার জাতীয় কাউন্সিল
*ভারতীয় ঔষধালয় কাউন্সিল 
*ভারতীয় ফিজিওথেরাপিস্ট সংস্থা
*স্থাপত্য কাউন্সিল
*ভারতীয় বার কাউন্সিল
*অভিযান্ত্রিক প্রতিষ্ঠান

## দূরবর্তী শিক্ষা
এল.পি.ইউ সমগ্র ভারতে দূরবর্তী শিক্ষা প্রবর্তন করেছে যা এল.পি.ইউ র পরিচালকবর্গ পরিচালনা করে৷ এল.পি.ইউ র দূরবর্তী শিক্ষা দূরবর্তী শিক্ষা কাউন্সিলর স্বীকৃতি প্রাপ্ত৷

## তথ্যসূত্র

## বহিঃসংযোগ

* Official University website
* LPU on Google maps

বিষয়শ্রেণী:ভারতের শিক্ষাপ্রতিষ্ঠান
বিষয়শ্রেণী:ভারতের পাঞ্জাবের বিশ্ববিদ্যালয়
বিষয়শ্রেণী:২০০৫-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:ভারতের বেসরকারি বিশ্ববিদ্যালয়
গান আন্তর্জাতিক বিমানবন্দর

**গান আন্তর্জাতিক বিমানবন্দর**  হল মালদ্বীপের আদ্দু আতোলের (পূর্বের সিনু আতোল) গান দ্বীপে অবস্থিত একটি বিমানবন্দর।

## ইতিহাস
রয়েল নেভি কর্তৃক প্রথম প্রতিষ্ঠিত হয়ে এই বিমানবন্দর আরএএফ গান হিসেবে রয়েল এয়ার ফোর্সের সাথে যুক্ত হয়। দ্বিতীয় বিশ্বযুদ্ধ চলাকালীন এটি মিলিটারি এয়ারবেইজ হিসেবে পরিচালিত হয়, যা ১৯৭৬ সাল পর্যন্তই চলে। ব্রিটিশরা সরকারের কাছে এটিকে হস্তান্তর করে এবং তখন থেকেই এটি আভ্যন্তরীণ বিমানবন্দর হিসেবে ব্যবহৃত হয়। পর্যটন অঞ্চল খোলার পরপরই আন্তর্জাতিক সুযোগ-সুবিধা চালু করে এই বিমানবন্দরকে আন্তর্জাতিক পর্যায়ে উন্নীত করা হয়।

বিমানবন্দরটি মালদ্বীপের সরকার (জিওএম) কর্তৃক পরিচালিত হ্ত। মালদ্বীপ এয়ারপোর্টস কোম্পানি লিমিটেডের কাছ থেকে কারিগরি সহায়তার পাশাপাশি মানব ব্যবস্থাপনা বিভাগের বেসামরিক কর্মকর্তাদের মাধ্যমে জানুয়ারি, ২০১০ সাল পর্যন্ত এই বিমানবন্দরটি পরিচালিত হয়। ২০০৯ সালের জুন মাসে গান এয়ারপোর্ট কোম্পানি লিমিটেড (জিএসিএল) নামে একটি সরকারি এন্টারপ্রাইজ প্রতিষ্ঠিত হয়। মালদ্বীপ সরকারের বেসামরিকীকরণ নীতি অনুযায়ী এটি প্রতিষ্ঠিত হয়। জিএসিএল ২০১০ সালের জানুয়ারি মাসে জিআইএ'র ব্যবস্থাপনা হাতে তুলে নেয়। প্রশাসনিক পুনঃগঠনের মাধ্যমে পূর্বে বর্তমান বেসামরিক কর্মকর্তাদের নব্যগঠিত প্রতিষ্ঠানে নিযুক্ত করা হয়।

দক্ষিণে পর্যটন ও অন্যান্য অর্থনৈতিক কার্যক্রম প্রসারের জন্য ২০১২ সালের শুরুতেই নতুন প্রকল্প গ্রহণ করা হয়। মূলত জিআইএ'র উন্নয়ন ও বর্ধনের জন্যই এ প্রকল্প গৃহীত হয়। জিএসিএল, এমএসিএল এবং স্টেট ট্রেডিং অর্গানাইজেশন পাবলিক লিমিটেড কোম্পানি (এসটিও) মিলিতভাবে নতুন প্রকল্প গ্রহণ করে। আদ্দু ইন্টারন্যাশনাল এয়ারপোর্ট প্রাইভেট লিমিটেড (এআইএ) হল নতুন প্রকল্প। গান আন্তর্জাতিক বিমানবন্দর বর্তমানে আদ্দু ইন্টারন্যাশনাল এয়ারপোর্ট প্রাইভেট লিমিটেড কর্তৃক পরিচালিত হয়।

## সুযোগ-সুবিধা
সমুদ্রসীমা থেকে বিমানবন্দরটি প্রায়  উঁচুতে অবস্থিত। এর একটিই রানওয়ে রয়েছে, যা কনক্রিট নির্মিত এবং  আকারের। গান আন্তর্জাতিক বিমানবন্দর (জিআইএ) দেশটির দক্ষিণাংশে অবস্থিত এবং বছর জুড়েই আন্তর্জাতিক ও আভ্যন্তরীণ বিমান পরিচালনা করে। ২০১১ সালের সার্ক সামিটের পর এক্সিকিউটিভ টার্মিনাল নির্মিত হয়, এবং এটিই মালদ্বীপের প্রথম প্রাইভেট এক্সিকিউটিভ টার্মিনাল।

## বিমানপথ ও গন্তব্য

## তথ্যসূত্র

## বহিঃসংযোগ

* গান আন্তর্জাতিক বিমানবন্দর (জিআইএ)
* এশিয়ান একাডেমি অব এরোনটিকস (এএএ)
* 
* 

বিষয়শ্রেণী:মালদ্বীপের বিমানবন্দর
বিষয়শ্রেণী:মালদ্বীপের বিমানচালনাবিদ্যা
নবগ্রহ মন্দির, গুয়াহাটি

**নবগ্রহ মন্দির** আসামের গুয়াহাটী মহানগরের চিত্রাচল পাহাড় (নবগ্রহ পাহাড়)এ অবস্থিত এক প্রাচীন মন্দির। এখানে সূর্যকে ধরে ন'টা গ্রহের শিলাচিহ্ন আছে৷ এখানে থাকা বিভিন্ন গ্রহের শিলাচিহ্নগুলি হল- সূর্য, চন্দ্র, মঙ্গল, রাহু, শনি, কেতু, বৃহস্পতি, বুধ এবং শুক্র।

## ইতিহাস
এই মন্দির অতি প্রাচীন এবং ঐতিহ্যসম্পন্ন৷ নবগ্রহ মন্দিরের সঙ্গে অনেক কিংবদন্তি এবং জনশ্রুতি জড়িত হয়ে আছে৷ এই মন্দির কবে কে প্রতিষ্ঠা করেছিলেন তার সঠিক তথ্য পাওয়া যায় না। এই মন্দিরের প্রাংগণে থাকা এক শিলালিপি অনুসারে ১৭৫২ সালে আহোম স্বর্গদেউ রাজেশ্বর সিংহ মন্দিরটি নতুন করে নির্মাণ করিয়েছিলেন বলে জানা যায়৷ ১৮৯৭ সালের বিরাট ভূমিকম্পে এই মন্দিরটির বিস্তর ক্ষতি হয় এবং পরে ধর্মপ্রাণ রাজার সহযোগিতায় পুনর্নির্মাণ করা হয়৷

## মন্দিরের কার্যপন্থা
মন্দিরে দৈনিক নবগ্রহের পূজা-পাঠ হওয়ার সঙ্গে প্রতি বছর মাঘ-ফাগুনের সংক্রান্তিতে মহা সমারোহে তিনদিন ধরে মহাযজ্ঞ অনুষ্ঠিত হয়৷ এই মন্দিরে কোনো বলি-বিধানের ব্যবস্থা নেই, যদিও ছাগল, হাঁস ইত্যাদি উৎসর্গ করার সাথে ব্যক্তিগত যাগ-যজ্ঞ হোম ইত্যাদি করা হয়|

## তথ্যসূত্র

## বহিঃসংযোগ
* http://www.templenet.com/Assam/navagraha.html আহরণ করা তারিখ: ২৮ সেপ্টেম্বর, ২০১১
* https://web.archive.org/web/20160829205612/http://www.north-east-india.com/assam/navagraha-temple.html আহরণ করা তারিখ: ২৮ সেপ্টেম্বর, ২০১১

বিষয়শ্রেণী:আসামের হিন্দু মন্দির
বিষয়শ্রেণী:ভারতের মন্দির
বিষয়শ্রেণী:নবগ্রহ
বিষয়শ্রেণী:নবগ্রহ মন্দির
মাত্তুর

**মাত্তুর** ভারতের কর্ণাটক রাজ্যের শিবামোগ্গা শহরের নিকটবর্তী একটি গ্রাম। এই গ্রামটির অধিবাসীরা তাদের দৈনিক কথোপকথনের জন্য সংস্কৃত ভাষা ব্যবহার করে।

মাত্তুরে একটি রাম মন্দির, এটা শিবালয়, সোমেশ্বর মন্দির এবং লক্ষ্মীকেশব মন্দির আছে।

মাত্তুরের সংলগ্ন হোসাহাল্লি গ্রামের বৈশিষ্ট্য মাত্তুরের সাথে প্রায় একধরনের। হোসাহাল্লি গ্রামটি টুংগা নদীর অন্য পারে অবস্থিত। এই দুইটি গ্রামকে প্রায়ই একসাথে বোঝানো হয়।

মাত্তুর এবং হোসাহাল্লি গ্রামদুটি "গামাকা" (গল্পকথক) শিল্প বাঁচিয়ে রাখার জন্য  প্রচেষ্টার জন্য খ্যাত। গামাকা কর্ণাটকের গীত এবং কাহিনী পরিবেশনের এক অদ্বিতীয় কলা।

এই গ্রাম দুটিতে স্থানীয় ভাষা হিসাবে দৈনিক কথোপকথনের জন্য সংস্কৃত ভাষা ব্যবহৃত হয়। এর ৯০% এরও বেশি অধিবাসী সংস্কৃত ভাষা জানে।

## তথ্যসূত্র

## বহিঃসংযোগ
* Times of India -Article about Mattur

বিষয়শ্রেণী:ভারতের পর্যটনস্থল
বিষয়শ্রেণী:কর্ণাটক
আনোয়ার উল-হক আহাদি

**আনোয়ার উল-হক আহাদি** (আগস্ট ১২, ১৯৫১) হচ্ছেন আফগানিস্তানের একজন রাজনীতিবিদ, বর্তমানে আফগানিস্তানের যোগাযোগ ও বাণিজ্য মন্ত্রী হিসেবে দায়িত্ব পালন করছেন। ডিসেম্বর, ২০০৪ থেকে ৫ই ফেব্রুয়ারি, ২০০৯ পর্যন্ত তিনি দেশটির

অর্থমন্ত্রী হিসেবে দায়িত্ব পালন করেছেন। এটাকে গুরুত্ব দিয়ে আফগানিস্তানের কেন্দ্রীয় ব্যাংক, দা আফগানিস্তান ব্যাংক এর প্রধানের পদ পান। তিনি বিশিষ্ট শিক্ষাবিদ এবং লেখকও।

## প্রাথমিক জীবন

আহাদি ১২ই আগস্ট, ১৯৫১ সালে আফগানিস্তানের কাবুল প্রদেশের, সারবিতে জন্মগ্রহণ করেন। তিনি *আব্দুল হাকাস* এর পুত্র, যিনি একজন পশতুয়ান এবং কাবুল প্রদেশের সারবি জেলার একজন স্থানীয় বাসিন্দা। আহাদি মাস্টার অব বিজনেস এডমিনিস্ট্রেশন (MBA) এবং রাষ্ট্রবিজ্ঞানে Ph.D সম্পন্ন করেছেন নর্থওয়েস্টার্ন বিশ্ববিদ্যালয়-এর স্নাতকোত্তর অনুষদ হতে, শিকাগোর উত্তরে ইভানস্টন, ইলিনয়স-এ। তিনি লেবাননে অবস্থিত আমেরিকান বিশ্ববিদ্যালয় বায়রুত থেকে অর্থনীতি এবং রাষ্ট্রবিজ্ঞান বিষয়ে একটি স্নাতক এবং স্নাতকোত্তর ডিগ্রীও নিয়েছেন।

## কর্মজীবন

আহাদি রাষ্ট্রবিজ্ঞান বিষয়ে সহকারী অধ্যাপক হিসেবে যুক্তরাষ্ট্রের নর্থফিল্ড, মিনেসটার , কারল্টন কলেজ এ অধ্যাপনা করতেন, এবং শিকাগোর কন্টিনেন্টাল ইলনার ব্যাংকিং ডিরেক্টরের পদে ১৯৮৫ থেকে ১৯৮৭ পর্যন্ত নিয়োজিত ছিলেন। তিনি প্রভিডেন্স কলেজ, প্রভিডেন্স, রোডে দ্বীপ এর একটি ক্যাথোলিক বিশ্ববিদ্যালয় এর ১৯৮৭ থেকে ২০০২ পর্যন্ত রাষ্ট্রবিজ্ঞানের অধ্যাপক ছিলেন।

তালেবান সরকার অপসারণ এবং কারজাই প্রশাসন ঘটনের পর ২০০১ সালে, আহাদিকে আফগানিস্তানের কেন্দ্রীয় ব্যাংক, দা আফগানিস্তান ব্যাংক এর প্রধানের পদের জন্য নির্বাচিত করা হয়। তার অনেক লেখা যুক্তরাষ্ট্রের একাডেমিক জার্নাল, বইপুস্তক, এবং জনপ্রিয় দৈনিকগুলোতে রয়েছে।

## রাজনৈতিক অন্তর্ভুক্তি

আহাদি বর্তমানে আফগান সামাজিক গণতান্ত্রিক পার্টি (আফগান মিল্লাত)র নির্বাচিত নেতা।

## কাজকর্ম

* "The Decline of the Pashtuns in Afghanistan", Anwar-ul-Haq Ahady, *[[Asian Survey]]*, Vol. 35, No. 7. (Jul., 1995), pp.&nbsp;621–634.

## তথ্যসূত্র

## বহিঃসংযোগ

বিষয়শ্রেণী:আফগানিস্তানের মন্ত্রী
বিষয়শ্রেণী:১৯৫১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আফগানিস্তানের অর্থমন্ত্রী
বিষয়শ্রেণী:পশতু ব্যক্তি
বিষয়শ্রেণী:পশতু জাতীয়তাবাদী
বিষয়শ্রেণী:পশতুন রাজনীতিবিদ
২০১৬–১৭ জিম্বাবুয়ে ত্রি-দেশীয় সিরিজ

**২০১৬-১৭ জিম্বাবুয়ে ত্রি-দেশীয় সিরিজ** একটি একদিনের আন্তর্জাতিক ক্রিকেট প্রতিযোগিতা যেটি ২০১৬ সালের নভেম্বরে জিম্বাবুয়েতে অনুষ্ঠিত হয়েছে। এটি জিম্বাবুয়ে, শ্রীলঙ্কা ও ওয়েস্ট ইন্ডিজ মধ্যকার একটি ত্রিদেশীয় সিরিজ ছিল। শ্রীলঙ্কা দল মূলতঃ দুইটি টেস্ট ক্রিকেট, তিনটি একদিনের আন্তর্জাতিক এবং একমাত্র টুয়েন্টি২০ আন্তর্জাতিক খেলার জন্য নির্ধারিত জিম্বাবুয়ে সফরে যায়। তবে ওয়ানডে এবং টি-টুয়েন্টি এই ত্রিদেশীয় সিরিজ দ্বারা প্রতিস্থাপিত করা হয়।

ডিআরএস প্রযুক্তি জিম্বাবুয়েতে সীমিত ওভারের সিরিজে প্রথমবারের মতো ব্যবহার করা হবে। এই জিম্বাবুয়ের সিরিজের দ্বিতীয় টেস্টে তার ব্যবহার নিম্নরূপ শ্রীলঙ্কার বিপক্ষে। যে অবিলম্বে ত্রিদেশীয় সিরিজের পূর্বে।
## দলীয় সদস্য

## পয়েন্ট টেবিল

 ফাইনালের জন্য যোগ্যতা অর্জন

## প্রথম পর্বের ম্যাচ
### ১ম ওডিআই

### ২য় ওডিআই

### ৩য় ওডিআই

### ৪র্থ ওডিআই

### ৫ম ওডিআই

### ৬ষ্ঠ ওডিআই

## ফাইনাল

## তথ্যসূত্র

## বহিঃসংযোগ

বিষয়শ্রেণী:২০১৬-এ শ্রীলঙ্কান ক্রিকেট
বিষয়শ্রেণী:২০১৬-এ ওয়েস্ট ইন্ডিয়ান ক্রিকেট
বিষয়শ্রেণী:২০১৬-এ জিম্বাবুয়ের ক্রিকেট
বিষয়শ্রেণী:২০১৬–১৭ আন্তর্জাতিক ক্রিকেট প্রতিযোগিতা
বিষয়শ্রেণী:জিম্বাবুয়েতে আন্তর্জাতিক ক্রিকেট প্রতিযোগিতা
লেভিয়াথন (বই)

***লেভিয়াথন*** একটি যুগশ্রেষ্ঠ গ্রন্থ যার রচয়িতা টমাস হব্‌স। গ্রন্থটি  সর্বপ্রথম ১৬৫১ খ্রিষ্টাব্দে প্রকাশিত হয়। ইংরেজি ভাষায় গ্রন্থটির পুরো নাম *Leviathan or The Matter, Forme and Power of a Common Wealth Ecclesiasticall and Civil।*  ১৬৬৮ খ্রিষ্টাব্দে তে হবস্‌  ল্যাটিন ভাষায় গ্রন্থটির একটি নতুন সংস্করণ প্রকাশ করেন। প্রভাবের বিবেচনায় *লেভিয়াথন* গ্রন্থটি ম্যাকিয়াভেলির দ্য প্রিন্স-এর সঙ্গে তুলনীয়।

এ গ্রন্থে হবস্‌ পদার্থবিদ্যা ও মানবপ্রকৃতি সম্পর্কে আলোচনা করেছেন। এছাড়া এতে নৈতিকতা ও রাজনৈতিক তত্ত্ব গুরুত্ব সহকারে বিশ্লেষিত হয়েছে। গ্রন্থটি রাজনৈতিক চিন্তাধারায় এক বিশেষ আলোড়নের সৃষ্টি করে। এই পুস্তকে মানুষের সঙ্গে রাষ্ট্রের সামাজিক চুক্তিকে বিশদভাবে ব্যাখ্যা করা হয়েছে। চরম রাজতন্ত্র বা স্বৈরাচার সমর্থনের উদ্দেশ্যেই হবস রাষ্ট্রের উৎপত্তি ব্যাখ্যা করেছেন।

## প্রথম অংশ মানুষ সম্পর্কে
হবসের মতে মানুষ কোনো প্রকার সরকারি সুযোগ সুবিধা ভোগ করা ছাড়াই প্রাকৃতিক রাজ্যে বসবাস করতো। এমতাবস্থায় ব্যক্তিগত স্বার্থ রক্ষায় মানুষের যাবতীয় কার্যাবলি নিয়ন্ত্রণ হতো। বস্তুত, প্রাকৃতিক রাজ্যের ভয়াবহ পরিবেশে কারও পক্ষে শান্তিপূর্ণ ভাবে জীবন যাপন করা সম্ভব ছিল না। এমতাবস্থায় কোনো গণশাসকের অস্তিত্ব ছিল না এবং কোনো প্রকার আইন কানুন ছিল না। সেখানে সরকার ও ন্যায়ধর্ম বলতে কিছুই ছিল না। ইহা ছিল মানুষের এক প্রকার নাগরিক ও রাজনৈতিক জীবনের পূর্বাবস্থা। এই পরিস্থিতিতে মানব জীবন ছিল নিঃসঙ্গ, দরিদ্র্য, বিশ্রী, পাশবিক ও অত্যন্ত সাময়িক।

## তথ্যসূত্র

বিষয়শ্রেণী:রাজনৈতিক বই
বিষয়শ্রেণী:সমাজতাত্তিক বই
বিষয়শ্রেণী:রাজনৈতিক দর্শনের বই
বিষয়শ্রেণী:অভিজাত
গোমস্তাপুর পাইলট উচ্চ বিদ্যালয়

**গোমস্তাপুর পাইলট উচ্চ বিদ্যালয়** চাঁপাইনবাবগঞ্জ জেলার গোমস্তাপুর উপজেলায় অবস্থিত একটি বিদ্যালয়।

## ইতিহাস
১৯৪৯ গোমস্তাপুর কিউ এ এম পাইলট উচ্চ বিদ্যালয় প্রতিষ্ঠিত হয়। তৎকালীন পাকিস্তানি প্রেসিডেন্ট কাইদ-এ-আজম মোহাম্মদ আলি জিন্নাহ এর নাম অনুসারে বিদ্যালয়টির নামকরণ করা হয়। বিদ্যালয়টি তৎকালীন সরকারের পাইলট প্রকল্প ভুক্ত ছিল। এটি বাংলাদেশের একটি ঐতিহ্যবাহী একটি বিদ্যালয়। ১৯৭১ সালের মুক্তিযুদ্ধের স্বাধীনতা পরবর্তী সময়ে ২০০১ সালে সেসময়কার প্রসাশনের চাপের মধ্যে পড়ে বিদ্যালয়টির নাম পরিবর্তন করা হয়। এবং পূর্বের নাম থেকে কিউ এ এম (কাইদ-ই আজম মেমোরিয়াল)বাদ দিয়ে বিদ্যালয়টির নামকরণ করা হয় গোমস্তাপুর পাইলট উচ্চ বিদ্যালয়।

## তথ্যসূত্র

বিষয়শ্রেণী:চাঁপাইনবাবগঞ্জ জেলার বিদ্যালয়
গুপ্তেশ্বর দেবালয়

**গুপ্তেশ্বর দেবালয়** বা **গুপ্তেশ্বর মন্দির** () হল অসম এর শোণিতপুর জেলার পশ্চিম প্রান্তে ঢেকীয়াজুলি শহরে অবস্থিত হিন্দু ধর্ম এর এক দেবালয়। এই দেবালয় শিঙরী মন্দির হিসাবেও জানা যায়, কালিকা পুরাণ এ শৃংগটক নামেরে এর উল্লেখ আছে। তেজপুর শহর থেকে প্রায় ৪৫ কিলোমিটার আর ঢেকীয়াজুলি শহর থেকে প্রায় ১১ কিলোমিটার ভিতরে ব্রহ্মপুত্র নদীর পারে শিঙরী পাহাড়ের  পাদদেশে এই দেবালয় অবস্থিত। লোকপ্রবাদ অনুসারে, এই মন্দিরটি স্বয়ং বিশ্বকর্মা দেবতা নির্মাণ করেছিলেন, এবং রেপরে আহোম স্বর্গদেউ ইহা সম্প্রসারিত করেন।

## গঠন
গুপ্তেশ্বর দেবালয়ের শিখরে একটি পিতলের কলসি, একটি মুখ্য তোরণ আছে। দেবালয়ের চারপাশ প্রাচীন কালের ইট দ্বারা নির্মিত।

## ইতিহাস এবং প্রবাদ
গুপ্তেশ্বর দেবালয়ের নামকরণ সংক্রান্ত একটা লোকশ্রুতি অনুসারে দ্বাপর যুগএ শোণিতপুরের রাজা বাণাসুর কাশীধামে গিয়ে শিবএর আরাধনা করেছিলেন। তিনি কাশী থেকে এসে নিজ রাজ্যের ভিতরে দ্বিতীয় একখানি কাশীধাম স্থাপন করার মনস্থ করে এখনকার লুহিতের পারে বিশ্বনাথ ঘাটএ নির্মাণ কার্য আরম্ভ করেন। বানাসুরের এই বৃহৎ কাশীধাম নির্মাণের কথা জানতে পেরে স্বর্গের দেবতাগণ বিস্মিত হ’ল এবং এই পরিকল্পনা বিফল করবার জন্য বাণরাজার আনা একটা শিবলিংগ চুরি করি এনে শিঙরীর পাহাড়ের গুহাতে লুকিয়ে রাখে। শিবকে এইভাবে গুপ্ত করে রাখার জন্যই এই মন্দির গুপ্তেশ্বর নামে পরিচিত হয়।

## তথ্যসূত্র

## বহিঃসংযোগ
* চিত্র সংযোগ 
*  ভিডিও 

বিষয়শ্রেণী:ভারতের মন্দির
বিষয়শ্রেণী:অসমের মন্দির
বেলেঘাটা খাল

**বেলেঘাটা খাল** বা **শিয়ালদাগাং** উত্তর কলকাতার একটি গুরুত্বপূর্ণ খাল। খালটি প্রধানত সার্কুলার ক্যানেলের অংশ এবং এটি উত্তর থেকে দক্ষিণে প্রবাহিত হয়েছে। প্রবাহের শেষদিকে খালটি পূর্ব দিকে প্রবাহিত হয়েছে। খালটির প্রধান অংশ সার্কুলার ক্যানেল চিৎপুর লকগেটের কাছে হুগলি নদী থেকে উৎপন্ন হয়েছে, এরপর এটি পূর্বে কিছুটা অগ্রসর হয়ে কলকাতা রেলওয়ে স্টেশনের কাছে দুই ভাগে বিভক্ত হয়েছে, একটি ধারা কেষ্টপুর খাল নাম নিয়ে পূর্বে প্রবাহিত হয়েছে, অপরটি বেলেঘাটা খাল নাম নিয়ে দক্ষিণে প্রবাহিত হয়েছে। এরপর এটি গৌরীবাড়ি, বাগমারি, গড়পার, নারকেলডাঙা, চুনাপট্টি হয়ে বেলেঘাটা পৌঁছেছে। এরপর এটি পূর্ব দিকে প্রবাহিত হয়ে কুলিয়া, চাউলপট্টি, পাগলাডাঙা হয়ে চিংড়িঘাটা পৌঁছেছে। এখানে খালটি ইস্টার্ন ড্রেনেজ চ্যানেলের সঙ্গে যুক্ত হয়েছে এবং পরে তা কেষ্টপুর খালের সাথে যুক্ত হয়ে বিদ্যাধরী নদীতে পড়েছে।

## সমস্যা
কলকাতার অন্যান্য খালের মত এই খালও দূষণের শিকার। খালের জল রুদ্ধ হয়ে পরেছে, ফলে খালের পার্শবর্তী অঞ্চল অস্বাস্থ্যকর হয়ে পড়েছে। বর্ষায় জল খালকে প্লাবিত করছে। এতে মশা-মাছির প্রাদুর্ভাব ঘটছে প্রতি বছর।

## চিত্রশালা

Beleghata Canal (24 February 2024).jpg|চাউলপট্টি রোড থেকে বেলেঘাটা খাল


## তথ্যসূত্র

## বহিঃসংযোগ
* 

বিষয়শ্রেণী:কলকাতার ভূগোল
বিষয়শ্রেণী:পশ্চিমবঙ্গের খাল
নাগরহোল জাতীয় উদ্যান

নাগরহোল জাতীয় উদ্যান () কর্ণাটকের পশ্চিম প্রান্তের মহীশূর(মাইসোর)এবং কডাগু জেলার সীমাতে পাহাড়ের নিচে অবস্থিত এটি জাতীয় উদ্যান। নাগরহোল অর্থ হৈছে snake river, মানে যে নদী নাগরহোলের মধ্য দিয়ে বয়ে গেছে সেইটি সাপের মত আঁকা-বাঁকা। নাহরফুটুকী, চিতা বাঘ এবং লেপার্ডের ঘন বসতির জন্য পরে উদ্যানটিকে "ব্যাঘ প্রকল্প" হিসাবে ঘোষণা করা হয়েছিল। বাঘ ছাড়া এখানে বিভিন্ন প্রজাতির হরিণ, হাতি, বন্য ময়ূর, বিষাক্ত সাপ, নানা ধরনের পাখি, সোনালী বাঁদর, ভালুক, ঘরিয়াল ইত্যাদি পাওয়া যায়।

## ইতিহাস
এই বনানিটির বহু প্রবাদ পাওয়া যায়। লক্ষ্মণতীর্থ নামের নদীটিতে সৃষ্টি হয়েছে একটি জলপ্রপাত; আখ্যানে লেখামতে, রাম-লক্ষ্মণ বনবাসে থাকাকালীন এই পাহাড়টিতে কয়েকদিন ছিলেন এবং সীতা দেবীর পিপাসা মেটানোর জন্য এখানে মাটিতে বাণ মেরে এই নদীটির সৃষ্টি করেছিলেন। তারপর নদীটির নাম লক্ষ্মণতীর্থ হয় বলে জানা যায়।

তিনটি সংরক্ষিত বনাঞ্চল আর্কেরি, হাত্গাত এবং নালকেরিকে একত্রিত করে এই নাগরহোল সংরক্ষিত বনাঞ্চল গঠন করা হয়েছিল। ১৯৮৩ সালে নাগরহোল জাতীয় উদ্যানের মর্যাদা পায়। উদ্যানটির ক্ষেত্রফল প্রায় ৬৪৩ বর্গ কিলোমিটার।
## ভৌগোলিক বিবরণ
নাগরহোল বনাঞ্চলটি সমতলীয়। ক্ষেত্রফল প্রায় ৬৪৩ বর্গ কি.মি.।  বনাঞ্চলটি যেখান থেকে আরম্ভ হয়েছে তার থেকে মূল গেট প্রায় ২৫ কি.মি. দূর, এই দূরত্ব প্রাকৃতিক সৌন্দর্য ও জীব-জন্তু উপভোগ করা যায় ।মূল গেটের থেকে ১৮কি.মি. ভিতরে আছে এটি সরু জলপ্রপাত, ইরপু। লক্ষ্মণতীর্থ নামে নদীটিতেই সৃষ্টি হয়েছে এই জলপ্রপাতটি।
### জলবায়ু
নাগরহোলের জলবায়ু শুষ্ক ;গ্রীষ্ম কালের সর্ব্বোচ তাপমাত্রা প্রায় ৩৫ ডিঃ সেঃ এবং শীতকালের সর্ব্বনিম্ন তাপমাত্রা প্রায় ১২ ডিঃ সেঃ
## প্রাণীকুল
*জন্তু: বাঘ, হরিণ, বন্য ময়ূর, হাতি, সোনালী বানর, কেটেলা পহু, ভালুক ইত্যাদি
*পাখি: ময়ূর পক্ষী, বগলী, পেঁচা এবং বিভিন্ন প্রজাতির পরিভ্রমী পাখি
*অন্যান্য: বিভিন্ন প্রজাতির সাপ, ঘরিয়াল, বিষাক্ত কীট-পতঙ্গ ইত্যাদি
## পর্যটন
এই অরণ্যর নৈসর্গিক সৌন্দর্য্য এবং সুন্দর পারিপার্শ্বিকতার জন্য প্রকৃতিপ্রেমী এবং ফোটোগ্রাফারদের জন্য অন্যতম পর্যটনস্থল। ওক-ওক গাছের উপস্থিতি এবং কঁহুবা-খাগরির মত জুপুহা গাছের অনুপস্থিতির জন্য জীব-জন্তুর ফোটো তুলতে সুবিধা হয় এবং বেশি depth of field পোতে সহায়তা করে। কম আর্দ্রতা এবং ধুলো-বালিও এইক্ষেত্রে সহায়তা করে৷

এই উদ্যানে পর্য্যটকদের জন্য জীপ এবং বাস সাফারীর ব্যবস্থা আছে৷ জীপ সাফারীর জন্য আগে থেকে বাংগালোর বা মহীশূরে থাকা বন বিভাগের কার্য্যালয়ের থেকে অনুমোদন নেওয়ার প্রয়োজন হয়৷ তারপরে এখানে কম খরচে থাকার সু-ব্যবস্থা আছে।

জানুয়ারীর থেকে এপ্রিল পর্যন্ত নাগরহোল উপভোগ করার উৎকৃষ্ট সময় বলে জানা যায়।

## যাতায়াত ব্যবস্থা
নাগরহোল যাবার জন্য বাস-পথ যথেষ্ট উন্নত। মহীশূর থেকে ইহা প্রায় ৮০ কি.মি. রাস্তা।
নাগরহোল বাংগালোর থেকে প্রায় ২৫৫কি.মি.,এবং মহীশূর থেকে প্রায় ৮০কি.মি. হয়।বাংগালোর থেকে ব্যক্তিগত বাহন নতুবা গাড়ী ভাড়া করে গেলে বেশি সুবিধা হয়।
## চিত্রাবলী

চিত্র:Nagarhole park.jpg|নাগরহোল জাতীয় উদ্যানে সোনালী বান্দর
চিত্র:Nagarahole 1.jpg|নাগরহোল জাতীয় উদ্যানে বন্য হাতী
চিত্র:Nagarhole Kabini Karnataka India, Leopard September 2013.jpg|নাগরহোল জাতীয় উদ্যানে চিতা বাঘ
চিত্র:Axis axis crossing the road.JPG|নাগরহোল জাতীয় উদ্যানের ভিতরে


## আরও দেখুন
*কাজিরাঙা জাতীয় উদ্যান
*মানা জাতীয় উদ্যান
## তথ্য সংগ্রহ

শ্রেণী:ভারতের উদ্যান

বিষয়শ্রেণী:ভারতের জাতীয় উদ্যান
বিষয়শ্রেণী:কর্ণাটকের জাতীয় উদ্যান
ত্রিগামি ভাষা

**ত্রিগামি** বা *কাটার গাম্বিরি*, হচ্ছে একটা কথ্য ভাষা যা আফগানিস্তানের কুনার প্রদেশের বাতাপুর জেলার পেছ নদীর নিম্নাঞ্চলের ত্রেগাম উপত্যকার গাম্বির, কাটার, এবং দেবুজ গ্রামে প্রচলিত। এই এলাকাটি হিন্দুকুশ সংলগ্ন পাকিস্তান সীমান্তে অবস্থিত। **ত্রিগামি ভাষা** নুরিস্তানি ভাষাপরিবারের ইন্দো-ইরানীয় শাখার একটি ভাষা। প্রায় ৩৫০০ লোকজন (২০১১ সাল অনুযায়ী) এই ভাষাতে কথা বলে। ত্রিগামির পাশাপাশি বেশির ভাগ মানুষ পশতু ভাষায় কথা বলে।

ত্রিগামি ভাষা বাইগালির খুব কাছাকাছি ভাষা, যা গাজিবাদ জেলার পূর্বাঞ্চলে বলা হয়, যার শব্দার্থের সাথে ৭৫% থেকে ৮০% মিল রয়েছে। যদিও ত্রিগামি গ্রাম খুবই কাছাকাছি, তবুও কাটার এবং গাম্বির গ্রামের উপভাষার মধ্যে কিছুটা পার্থক্য রয়েছে। ভাষাটিকে ইন্দো-আর্য ভাষাসমূহ এবং নুরিস্তানি কাটা-ভারি উপভাষা প্রভাবিত করেছে।

## সমাজবৈজ্ঞানিক পরিস্থিতি

ত্রিগামি একটি অলিখিত বিপন্ন ভাষা, যা পশতু ভাষা দ্বারা পরিবর্তিত, এ অঞ্চলের উদীয়মান ভাষা। প্রায় সব ত্রিগামি লোকজনই দ্বিভাষী এবং ত্রিগামিভাষী লোকদের কাছে তাদের ভাষা ঠিকিয়ে রাখার কোন উপায় নেই।

## তথ্যসূত্র

## আরো পড়ুন

* 

বিষয়শ্রেণী:Nuristani languages of Afghanistan
বিষয়শ্রেণী:Nuristani languages
বিষয়শ্রেণী:ইন্দো-ইরানীয় ভাষাসমূহ
ক্রিটো

***ক্রিটো*** () (  or  ;  ) হচ্ছে প্রাচীন গ্রিক দার্শনিক প্লেটোর একটি কথোপকথন। সক্রেটিসের ধনী বন্ধু ক্রিটো তাকে জেল থেকে পালিয়ে এথেন্স ত্যাগ করার জন্য বললে সক্রেটিস তা দৃঢ়তার সংঙ্গে প্রত্যাখান করেন এ সম্পর্কেই প্লেটোর এ বইটি রচিত।

## তথ্যসূত্র

বিষয়শ্রেণী:রাজনৈতিক দর্শনের বই
বিষয়শ্রেণী:প্লেটোর কথোপকথন
বিষয়শ্রেণী:প্রাচীন গ্রিসের রাজনৈতিক দর্শন
বিষয়শ্রেণী:সক্রেটিয় কথোপকথন
বিষয়শ্রেণী:রাজনৈতিক দর্শন
মির্জা মোফাজ্জল ইসলাম

**ড. মির্জা মোফাজ্জল ইসলাম** একজন বাংলাদেশি কৃষিবিজ্ঞানী। তার বিশেষ কাজের মধ্যে রয়েছে জলবায়ুসহিষ্ণু ধান উদ্ভাবন। এছাড়াও তিনি ধানের বেশ কিছু জাতের উদ্ভাবন করেছেন, যার মধ্যে বিনা-৮ (২০১০), বিনা-১০ (২০১২),  বিনা-১১, বিনা-১২ উল্লেখযোগ্য। 

## পরিচিতি
তার বাবা ছিলেন একজন বিশিষ্ট সমাজ সেবক। তার ছোট চাচা মির্জা মাজহারুল ইসলাম ভারতীয় উপমহাদেশের খ্যাতিমান শল্যচিকিৎসক, মুক্তিযোদ্ধা, ভাষা সৈনিক ও ব্রিটিশ বিরোধী আন্দোলনের সক্রিয় সংগঠক। উল্লেখ্য তার নিকটাত্মীয় আবু সাঈদ চৌধুরী ছিলেন একজন বিচারপতি, ঢাকা বিশ্ববিদ্যালয়ের উপাচার্য, বিদেশে মুক্তিযোদ্ধের সংগঠক ও গণপ্রজাতন্ত্রী বাংলাদেশ সরকারের রাষ্টপতি ছিলেন। তার স্ত্রী ড. শামছুন্নাহার বেগম (লুনা) তার সাথে একই প্রতিষ্ঠানে ঊর্ধ্বতন বৈজ্ঞানিক কর্মকর্তা হিসেবে কর্মরত।

## জন্ম ও শিক্ষাজীবন
ড. মির্জা মোফাজ্জল ইসলাম ১৯৬৫ সালের ২০ মে টাঙ্গাইল জেলার কালিহাতী উপজেলার আগচারান গ্রামে জন্মগ্রহণ করেন।

বল্লা করোনেশন উচ্চ বিদ্যালয় হতে প্রথম বিভাগে এসএসসি (১৯৮০) এবং নটর ডেম কলেজ হতে প্রথম বিভাগে এইচএসসি পাস করেন (১৯৮৩)। বাংলাদেশ কৃষি বিশ্ববিদ্যালয় থেকে বিএসসি এজি (অনার্স) (১৯৮৭), জেনেটিকস অ্যান্ড প্লান্ট ব্রিডিং বিভাগ হতে এমএসসি (এজি) ডিগ্রি লাভ করেন (১৯৮৮)। ইউনিভার্সিটি অব ফিলিপাইন থেকে পিএইচডি সম্পন্ন করেন (২০০৪)।     
কর্নেল বিশ্ববিদ্যালয় (যুক্তরাষ্ট্র) থেকে পোস্ট ডক্টরাল ডিগ্রি অর্জন করেন (২০১৪)। এছাড়া স্কুল, কলেজ ও বিশ্ববিদ্যালয় পর্যায়ে বিভিন্ন বিতর্ক প্রতিযোগিতা, আবৃত্তি, গান, নাটক ইত্যাদি কর্মকাণ্ডে তার পদচারণা ছিল উল্লেখযোগ্য। বিশেষ করে বাংলাদেশ কৃষি বিশ্ববিদ্যালয়ে প্রগতিশীল সাংস্কৃতিক সংগঠন  'শতাব্দী'র অন্যতম সদস্য ছিলেন।

## কর্মজীবন
তিনি কর্মকর্তা হিসেবে বাংলাদেশ পরমাণু কৃষি গবেষণা ইনস্টিটিউট (বিনা) ময়মনসিংহ এ কর্মজীবন শুরু করেন বৈজ্ঞানিক কর্মকর্তা পদে (১৯৯৪), ঊর্ধ্বতন  বৈজ্ঞানিক কর্মকর্তা (২০০৪), প্রধান বৈজ্ঞানিক কর্মকর্তা পদে কাজ শুরু করেন (২০০৯), মুখ্য বৈজ্ঞানিক কর্মকর্তা এবং বিভাগীয় প্রধান (উদ্ভিদ প্রজনন বিভাগ) (২০১৫)।

## অর্জন
তিনি গ্রিন সুপার রাইস বা বিনা ধান-১৭ জিএসআর আবিষ্কার করেন। এছাড়া তিনি খরা, বন্যা ও লবণসহিষ্ণু ধানের জাত উদ্ভাবনে সফল হয়েছেন। বৈরী আবহাওয়া-সহিষ্ণু ফসলের জাত উদ্ভাবনের পাশাপাশি ধান চাষে বৈপ্লবিক পরিবর্তন এনেছেন। এ পর্যন্ত তিনি ১৯টি জাত উদ্ভাবন করেছেন, তার তত্ত্বাবধানে ৫৮জন এমএস ও ১০ জন পিএইচডি সম্পন্ন করেছেন। তিনি এ পর্যন্ত ১৫টি আন্তর্জাতিক ও ৮টি জাতীয় প্রকল্পের প্রধান গবেষক/প্রকল্প পরিচালক হিসেবে দায়িত্ব পালন করেছেন।‌আগামী দিনে তিনি বৈরী আবহাওয়া সহনশীল ফসলের জাত উদ্ভাবন করবেন বলে আশাবাদ ব্যক্ত করেন। তার উদ্ভাবিত আউশ মৌসুমের  উপযোগী নেরিকা (আফ্রিকার ধান) হতে পরিবর্তিত খরা সহনশীল ধানের জাত ছাড়করণের অপেক্ষায় আছে। এছাড়া গবেষণা পুস্তক, প্রবন্ধ ও শতাধিক মৌলিক  প্রকা়শনা রয়েছে।

## তথ্যসূত্র

বিষয়শ্রেণী:বাংলাদেশী বিজ্ঞানী
বিষয়শ্রেণী:নটর ডেম কলেজ, ঢাকার প্রাক্তন শিক্ষার্থী
বিষয়শ্রেণী:১৯৬৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশ কৃষি বিশ্ববিদ্যালয়ের প্রাক্তন শিক্ষার্থী
বিষয়শ্রেণী:টাঙ্গাইল জেলার ব্যক্তি
নাদির শাহ (আম্পায়ার)

**নাদির শাহ** (জন্ম ৭ ফেব্রুয়ারি ১৯৬৪ - ১০ সেপ্টেম্বর ২০২১ ) একজন বাংলাদেশী আন্তর্জাতিক ক্রিকেট আম্পায়ার। তার পৈতৃক বাড়ি দিনাজপুর জেলার চিরিরবন্দর উপজেলার আলোকডিহি ইউনিয়ন পরিষদ এর গছাহার শাহাপাড়া গ্রামে। ওই এলাকার শিক্ষানূরাগী আলোকডিহি জে বি উচ্চ বিদ্যালয়ের প্রতিষ্ঠাতা জান বকস্ শাহ্ এর পূত্র ডাঃ শাহ্  আব্দুল মজিদ এর পুত্র তিনি। 

আন্তর্জাতিক আম্পায়ার প্যানেলের একজন সদস্য হিসেবে, ২০০৬ সালের মার্চে বগুড়ায় বাংলাদেশ বনাম কেনিয়ার মধ্যকার একদিনের আন্তর্জাতিক ক্রিকেটের মাধ্যমে তার অভিষেক ঘটে। তার ভাই জাহাঙ্গীর শাহ, বাংলাদেশের হয়ে একদিনের আন্তর্জাতিক ক্রিকেট খেলেছেন।

### সমালোচনা
অক্টোবর ২০১২ সালে, ২০১২ আইসিসি বিশ্ব টি২০-এর সময় তিনি একটি টিভির ফাঁদে ধরা পড়েন। যাতে টিভির এক সাংবাদিক জুয়াড়ি সেজে নাদির শাহসহ বেশ কয়েকজন আম্পায়ারকে ম্যাচ পাতানোর প্রস্তাব দেন। অর্থ পেলে মাঠে যেকোনও সিদ্ধান্ত দিতে রাজি হন তারা। নাদির শাহ পরে সেই অভিযোগ অস্বীকার করেন। ২০১৩ সালে তাকে বাংলাদেশ ক্রিকেট বোর্ডের (বিসিবি) দশ বছরের জন্য নিষিদ্ধ করে। পরে তার আবেদনের প্রেক্ষিতে ফেব্রুয়ারি ২০১৬ সালে বিসিবি তার ওপর থেকে নিষেধাজ্ঞা প্রত্যাহার করে নেয় এবং ঘরোয়া ক্রিকেটে আম্পায়ারিং করার অনুমতি পান।

## মৃত্যু
নাদির শাহ  ফুসফুসের ক্যানসারে আক্রান্ত হয়ে ১০ সেপ্টেম্বর ২০২১ সালে  ভোর পৌনে ৪টার দিকে ঢাকার আনোয়ার খান মডার্ন মেডিকেল কলেজ হাসপাতালে  মৃত্যুবরণ করেন। 

## তথ্যসূত্র

বিষয়শ্রেণী:২০২১-এ মৃত্যু
বিষয়শ্রেণী:১৯৬৪-এ জন্ম
বিষয়শ্রেণী:ঢাকার ব্যক্তি
বিষয়শ্রেণী:বাংলাদেশী ক্রিকেট আম্পায়ার
বিষয়শ্রেণী:ঢাকার ক্রীড়াবিদ
বিষয়শ্রেণী:দিনাজপুর জেলার ব্যক্তি
বিষয়শ্রেণী:রংপুর বিভাগ থেকে আগত ক্রিকেটার
চুউগোকু অঞ্চল

, মতান্তরে  হল জাপানের বৃহত্তম দ্বীপ হোনশুর পশ্চিমতম অংশ। এই ভৌগোলিক অঞ্চলের অন্তর্গত প্রশাসনিক অঞ্চলগুলো হল তোত্তোরি, শিমানে, ওকায়ামা, হিরোশিমা ও য়ামাগুচি। ২০১০ এর জনগণনা অনুযায়ী এই অঞ্চলের জনসংখ্যা ছিল ৭৫,৬৩,৪২৮ জন।

## ইতিহাস
চুউগোকু কথাটির আক্ষরিক অর্থ "মধ্যদেশ", যদিও অঞ্চলটির এহেন নামকরণের ইতিহাস স্পষ্ট নয়। ঐতিহাসিকভাবে জাপান কয়েকটি প্রদেশ বা "কোকু"-তে বিভক্ত ছিল, যাদের দেশের রাজধানী অঞ্চল কান্‌সাই থেকে দূরত্বের নিরিখে তিন ভাগে ভাগ করা হত, যথা নিকট অঞ্চল (近国, *কিংগোকু*), মধ্য অঞ্চল (中国, *চুউগোকু*) এবং দূর অঞ্চল (遠国, *ওংগোকু*)। এই ব্যাখ্যা অনুযায়ী চুউগোকু অঞ্চল বলতে রাজধানীর পশ্চিমে অবস্থিত "মধ্য অঞ্চল" ভুক্ত প্রদেশগুলোকে বোঝাত। কিন্তু বর্তমান চুউগোকু অঞ্চলের অন্তর্গত মাত্র পাঁচটি প্রশাসনিক অঞ্চলকে অতীতে বাস্তবিক মধ্য অঞ্চল বলে গণ্য করা হত, এবং কান্‌সাইয়ের পূর্বদিকের কোনও মধ্য অঞ্চলভুক্ত প্রদেশকেই চুউগোকু বলা হত না। অতঃপর একটি বিকল্প ব্যাখ্যা হল কান্‌সাই ও এশিয়ার মূল ভূভাগের সাথে বাণিজ্যে গুরুত্বপূর্ণ কিউশুর মধ্যে সংযোগ রক্ষাকারী অঞ্চলকে চুউগোকু বলা হতে থাকে।

জাপানি ভাষায় "চুউগোকু" উচ্চারণে 中国 চিত্রাক্ষর দুটিকে পড়লে এখন চীন বোঝায়। ১৯১১ খ্রিঃ চীনা প্রজাতন্ত্রের গঠনের সময় থেকে এই পাঠ চলে আসছে। চীনা ভাষাতেও চীন বোঝাতে এই দুটী চিত্রাক্ষরই ব্যবহৃত হয়, তবে তাদের উচ্চারণ হল *ঝংগুও* বা *চুংকুও,* যার মানে মধ্য রাজ্য।

প্রধানত পর্যটনশিল্পের ক্ষেত্রে চীনের সাথে বিভ্রান্তি এড়ানোর জন্য চুউগোকু অঞ্চলকে "সান্‌ইন্‌-সান্‌ইয়ো অঞ্চল" বলে উল্লেখ করা হয়। সান্‌ইন্‌ হল জাপান সাগরের উপকূলবর্তী উত্তরাঞ্চল, এবং সান্‌ইয়ো হল সেতো সাগরের উপকূলবর্তী দক্ষিণাঞ্চল।

## ভূগোল
চুউগোকু অঞ্চলের অন্তর্গত বর্তমান প্রশাসনিক অঞ্চলগুলি হল হিরোশিমা, য়ামাগুচি, শিমানে, ওকায়ামা ও তোত্তোরি। সমগ্র অঞ্চলটিই অসম ঢালু পাহাড়সঙ্কুল। কেন্দ্র থেকে পূর্ব ও পশ্চিমে প্রসারিত দুটি পর্বতশ্রেণি দ্বারা অঞ্চলটিকে ভৌগোলিকভাবে পূর্বোক্ত দুই ভাগে ভাগ করা যায়।

চুউগোকু অঞ্চলের "রাজধানী" হিরোশিমা নগর দ্বিতীয় বিশ্বযুদ্ধে পারমাণবিক বোমাবর্ষণে ধ্বংস হয়ে যাওয়ার পরে পুনর্গঠিত হয়েছে, এবং বর্তমানে এটি একটি দশ লক্ষাধিক জনসংখ্যা বিশিষ্ট শিল্পভিত্তিক মহানগর।

সেতো সাগরের মৎস্যশিল্প বর্তমানে অত্যধিক মাছ ধরা ও দূষণে ব্যাপক ক্ষতির সম্মুখীন হয়েছে। সান্‌ইয়ো অঞ্চলটি এমনিতে ভারী শিল্পকেন্দ্রিক, সান্‌ইন্‌ অঞ্চলে চাষ আবাদের উপর অধিক নির্ভরশীল অর্থনীতি পরিলক্ষিত হয়।

## তথ্যসূত্র

বিষয়শ্রেণী:চুউগোকু অঞ্চল
খবিরুজ্জামান

শহীদ **খবিরুজ্জামান** (জন্ম: ১৯৫১ - মৃত্যু: ১২ অক্টোবর, ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে। 

## জন্ম ও শিক্ষাজীবন
শহীদ খবিরুজ্জামানের বাড়ি রাজবাড়ী জেলার পাংশা উপজেলার বাহাদুরপুর ইউনিয়নের কাজীপাড়া গ্রামে। তার বাবার নাম আবদুল জব্বার মৃধা এবং মায়ের নাম সুফিয়া খাতুন। তিনি অবিবাহিত ছিলেন। 

## কর্মজীবন
খবিরুজ্জামান ১৯৭১ সালে নৌকমান্ডোর প্রশিক্ষণ নেওয়ার পর চট্টগ্রামে প্রথম অপারেশনে অংশ নেন। পরবর্তীতে খুলনার চালনা বন্দরে যুদ্ধে যোগ দেন। নৌ-কমান্ডোদের পরিচালিত এই গেরিলা অপারেশনের নাম ছিল অপারেশন জ্যাকপট। 

## মুক্তিযুদ্ধে ভূমিকা
১৯৭১ সালের অক্টোবর মাসের প্রথম দিকে খবিরুজ্জামানসহ তিনজন নৌ কমান্ডো ভারত থেকে রওনা হলেন মাদারীপুরের উদ্দেশ্যে। এ দলের লক্ষ্য টেকেরহাট ফেরিঘাটে আক্রমণ। নিরাপত্তার কারণে তাদের রাতে চলাচল করতে হয় আর যাত্রাপথও তাদের অচেনা। নানা বাধা অতিক্রম করে কষ্টে যুদ্ধাস্ত্র, মাইনসহ তারা সাত দিনে পৌঁছালেন মাদারীপুরের রাজৈরে গোপন মুক্তিযোদ্ধা ক্যাম্পে। সেখানে অবস্থা পর্যবেক্ষণের পর তারা সিদ্ধান্ত নিলেন অক্টোবরের শেষ দিকে টেকেরহাট ফেরিঘাট আক্রমণের। তাদের নিরাপত্তা দেবে মুক্তিযোদ্ধাদের একটি দল। নির্ধারিত দিন রাত একটায় খবিরুজ্জামান ও অন্য দুই নৌ কমান্ডো মাইন বুকে বেঁধে এগিয়ে যেতে থাকলেন। কিন্তু রেকিতে ভুল থাকায় খবিরুজ্জামান তার টার্গেট খুঁজে পাচ্ছিলেন না। এ জন্য তিনি পানি থেকে মাথা উঁচু করে তা খুঁজতে থাকলে পাকিস্তানি সেনারা তাকে দেখে ফেলে। সঙ্গে সঙ্গে পাকিস্তানি সেনাদের ছোড়া এক ঝাঁক গুলিতে খবিরুজ্জামানের মাথা ও দেহ ঝাঁঝরা হয়ে যায়। নৌকমান্ডো খবিরুজ্জামান সেদিন এখানে শহীদ হন। অন্য দুজন কমান্ডো সফলতার সঙ্গে দায়িত্ব পালন করেন। তাদের লাগানো মাইনে ফেরিঘাট সম্পূর্ণ ডুবে যায়। ঘটনার তিন দিন পর খবিরুজ্জামানের সহযোদ্ধারা জানতে পারেন টেকেরহাট থেকে পাঁচ কিলোমিটার দূরবর্তী এক স্থানে নদীতে ডুবুরির পোশাক পরিহিত খবিরুজ্জামানের লাশ ভেসে আছে। তখন তারা সেখানে গিয়ে খবিরের লাশ শনাক্ত করেন। কিন্তু পাকিস্তানি সেনাবাহিনীর ভয়ে তারা শহীদ খবিরের লাশ দাফন করতে না পেরে ডুবুরির পোশাক খুলে কুমার নদেই লাশটি ভাসিয়ে দেন। মুক্তিযুদ্ধে সাহসী ভূমিকা প্রদর্শনের জন্য শহীদ খবিরুজ্জামানকে মরণোত্তর বীর বিক্রম খেতাব দেওয়া হয়েছে। 

## পুরস্কার ও সম্মাননা
* বীর বিক্রম

## তথ্যসূত্র

## বহিঃসংযোগ

বিষয়শ্রেণী:বীর বিক্রম
বিষয়শ্রেণী:১৯৫১-এ জন্ম
বিষয়শ্রেণী:১৯৭১-এ মৃত্যু
বিষয়শ্রেণী:১৯৭১-এ শহীদ মুক্তিযোদ্ধা
বিষয়শ্রেণী:রাজবাড়ী জেলার ব্যক্তি
কিরণ চক্রবর্তী

**কিরণ চক্রবর্তী** ছিলেন  ভারতীয় উপমহাদেশের  ব্রিটিশ বিরোধী স্বাধীনতা আন্দোলনের  একজন ব্যক্তিত্ব ও অগ্নিযুগের নারী বিপ্লবী।

## জীবনে রাজনৈতিক কাজ
কিরণ চক্রবর্তী ১৯২১ সালে ঢাকা জেলার নারায়ণগঞ্জ এর এক পরিবারে জন্মগ্রহণ করেন। তার পিতার নাম হিরালাল চক্রবর্তী ও মাতার নাম স্বর্ণপ্রভা দেবী। তার মা ছিলেন কংগ্রেস কর্মী, স্বদেশি জিনিস ব্যবহার করতেন। ।

তিনি মামার প্রভাবে রাজনৈতিক মনস্ক হয়ে ওঠেন। তার মামা অনুশীলন বিপ্লবী দলের নেতা ছিলেন। ছোটবেলা থেকে পরিবারের সদস্যদের দেখেছেন নানা কাজ করতে স্বদেশের জন্য। মায়ের সাথে যেতেন কংগ্রেসের কাজ করতে। দিদিমার সাথে আইন আমানয আন্দোলনে যান। কিরণ চক্রবর্তী ১৯৪৩ সালে **ভারত ছাড়ো** আন্দোলনে যোগ দেন।

তিনি আর.এস.পি নামে বিপ্লবী দলে যোগ দেন। একটি লাইব্রেরি ও পাঠচক্র গড়ে তোলেন। লাঠি-ছোরা খেলার ক্লাব প্রতিষ্ঠা করেন এবং কর্মীদের প্রশিক্ষণ দিয়ে স্বদেশী আন্দোলনে যোগদানের জন্য প্রস্তুত করেন।

## তথ্যসূত্র

বিষয়শ্রেণী:১৯২১-এ জন্ম
বিষয়শ্রেণী:পূর্ব বাংলা থেকে ভারতীয় স্বাধীনতা কর্মী
বিষয়শ্রেণী:ব্রিটিশ শাসনামলে বাংলার বিপ্লবী
বিষয়শ্রেণী:রাজনীতিতে ভারতীয় নারী
বিষয়শ্রেণী:রাজনীতিতে বাংলাদেশী নারী
বিষয়শ্রেণী:ঢাকার ব্যক্তি
বিষয়শ্রেণী:ঢাকার বিপ্লবী
বিষয়শ্রেণী:নারী বিপ্লবী
বিষয়শ্রেণী:ভারতীয় নারী স্বাধীনতা কর্মী
বিষয়শ্রেণী:বাঙালি বিপ্লবী
বিজয়া রায়

**বিজয়া রায়** (অক্টোবর ১৯১৭ – ২ জুন ২০১৫) একজন ভারতীয় লেখিকা ও অভিনেত্রী ছিলেন। তিনি ভারতীয় চলচ্চিত্রকার সত্যজিৎ রায়ের স্ত্রী ছিলেন। তাদের পুত্র সন্দীপ রায় একজন চলচ্চিত্র পরিচালক। বিয়ের আগে বিজয় ও সত্যজিৎ সম্পর্কে আত্মীয় ছিলেন (সম্পর্কে পিসতুতো দিদি)। দীর্ঘ প্রেমের পর ১৯৪৪ সালে তাদের বিয়ে হয়। বিজয়া রায় ১৯৪৪ সালে *শেষ রক্ষা* নামে একটি বাংলা চলচ্চিত্রে অভিনয় করেছিলেন এবং নেপথ্য কণ্ঠ দিয়েছিলেন। ১৯৯৯ সালে ক্যাথরিন বার্গের *গাছ* নামের প্রামাণ্যচিত্রে অভিনয় করেছিলেন। তীব্র নিউমোনিয়ায় আক্রান্ত হয়ে তিনি ৯৭ বছর বয়সে কলকাতায় মারা যান।

## প্রাথমিক জীবন এবং শিক্ষা
বিজয়া রায় ১৯১৭ সালে চারু চন্দ্র দাস ও মাধুরী দেবীর ঘরে জন্ম নেন। তার পিতা একজন ব্যারিস্টার ছিলেন এবং মাতা জাতীয়তাবাদী নেতা 'দেশবন্ধু' সি আর দাসের স্ত্রী বাসন্তী দেবীর ছোট বোন ছিলেন। বিজয়া রায় চার বোনের মধ্যে কনিষ্ঠ ছিলেন। তাঁর বড় বোন সতী দেবীও একজন বিখ্যাত সংগীতশিল্পী ছিলেন যিনি উদয় শঙ্করের সাথে আলমোরায় এবং বোম্বেয়ের পৃথ্বী থিয়েটারে কাজ করেছিলেন এবং সতী দেবীর মেয়ে রুমা গুহ ঠাকুর্তা সংগীত ও অভিনয় জগতের এক সুপরিচিত ব্যক্তিত্ব ছিলেন, যিনি কিংবদন্তি গায়ক কিশোর কুমারকে বিয়ে করেছিলেন। বিজয়া রায় বহু ছবিতে কাজ না করলেও তাঁর বহুমুখী অভিনয়ের প্রতিভা ছিল। তৎকালীন বিখ্যাত গায়িকা কনক দাস (বিশ্বাস) তাঁর পিতৃ-খালা ছিলেন।

বিজয়া রায় পাটনায় বেড়ে ওঠেন এবং সেখানেই শিক্ষা লাভ করেন। তার প্রতিভাশালী কণ্ঠ ছিল এবং তার বাবা তাকে সোফ্রানো শিখতে এবং পশ্চিমা শাস্ত্রীয় সংগীতের প্রশিক্ষণ লাভের জন্য প্যারিস পাঠাতে চেয়েছিলেন। ১৯৩৩ সালে, তার যখন তেরো বছর বয়স তখন তার পিতা মারা যান। তখন তিনি তাঁর মা ও বোনদের সাথে কলকাতায় তাঁর পিতৃ মামা প্রসন্ত দাসের বাড়িতে চলে আসেন। এখানেই তার চাচাতো ভাই সত্যজিতের সাথে তার দেখা হয়েছিল। তারা একে অপরের প্রতি আকৃষ্ট হন এবং তাদের উভয়ের চলচ্চিত্র ও পশ্চিমা শাস্ত্রীয় সংগীত নিয়ে আগ্রহ ছিল। তিনি কলকাতার মহিলা কলেজ যোগমায়া দেবী কলেজ থেকে স্নাতক লাভ করেন। স্নাতক শেষ করার পর, তিনি কলকাতার বেথুন স্কুল এবং কমলা বালিকা বিদ্যালয়ের শিক্ষিকা হিসাবে এবং অল্প সময়ের জন্য একটি সরকারি অফিসে ক্লার্ক হিসাবে কাজ করেছিলেন। পরে তিনি তার চাকরি ছেড়ে চলচ্চিত্র নিয়ে কর্মজীবন শুরু করার জন্য বোম্বে চলে যান।

## ব্যক্তিজীবন
তিনি সাফল্য বা সন্তুষ্টি ছাড়া কয়েক চলচ্চিত্রে কাজ করেন। ১৯৪৯ সালে তিনি সত্যজিৎ রায়কে বিয়ে করেন যিনি সম্পর্কে তার পিসতুতো ভাই। তাদের একমাত্র পুত্র সন্দীপ ১৯৫৩ সালে জন্মগ্রহণ করেন। বিজয়া রায় সত্যজিৎ রায়ের জীবনের অনুপ্রেরণা হিসেবে ছিলেন। ১৯৯২ সালে তার স্বামীর মৃত্যুর পর তিনি তার পুত্র সন্দীপ, পুত্রবধূ ললিতা এবং নাতি সৌরদীপের সঙ্গে কলকাতায় বাস করতেন। তিনি "আমাদের কথা" (আইএসবিএন ৮১-৭৭৫৬-৬৮৭-৩) নামে একটি আত্মজীবনী লেখেন যা আনন্দ পাবলিশার্স দ্বারা প্রকাশিত হয়। তিনি নিউমোনিয়ায় আক্রান্ত হয়ে ২ জুন ২০১৫ সালে মারা যান।

## চলচ্চিত্র
* শেষ  রক্ষা (১৯৪৪) 
* মশাল (১৯৫০)
* রজনী

## তথ্যসূত্র

## গ্রন্থপঞ্জি
* 

## বহিঃসংযোগ
*

বিষয়শ্রেণী:১৯২১-এ জন্ম
বিষয়শ্রেণী:২০১৫-এ মৃত্যু
বিষয়শ্রেণী:২০শ শতাব্দীর ভারতীয় অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:যোগমায়া দেবী কলেজের প্রাক্তন শিক্ষার্থী
বিষয়শ্রেণী:কলকাতার অভিনেত্রী
বিষয়শ্রেণী:পাটনার ব্যক্তি
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ব্রাহ্ম
বিষয়শ্রেণী:সত্যজিৎ রায়
বিষয়শ্রেণী:ভারতে নিউমোনিয়ায় মৃত্যু
বিষয়শ্রেণী:১৯১৭-এ জন্ম
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:পাটনার অভিনেত্রী
কুশ (প্রজাপতি)

**কুশ** (বৈজ্ঞানিক নাম: *Hestina nama*) যার শরীর ও ডানা কালচে খয়েরি রঙের, ডানায় নীলচে ধূসর সরু ডোরা দেখা যায়। এরা বড় আকারের প্রজাপতি। কুশ ‘নিমফ্যালিডি’ পরিবারের সদস্য এবং ' অ্যাপাটুরিনি' উপগোত্রের অন্তর্ভুক্ত।

## আকার

কুশ এর প্রসারিত অবস্থায় ডানার আকার ৯৫-১০৫ মিলিমিটার দৈর্ঘের হয়।

## উপপ্রজাতি
ভারতে প্রাপ্ত কুশ এর উপপ্রজাতি হল-
* * Hestinalis nama nama* Doubleday, 1844 – Sylhet Circe

## বিস্তার
হিমালয় এর ২২০০ মিটার উচ্চতা পর্যন্ত এদের দেখা মেলে ফেব্রুয়ারি থেকে ডিসেম্বর পর্যন্ত।  হিমালয়ের পূর্বাঞ্চলে এদের অনেক বেশি দেখা যায়, সিমলা থেকে পূর্বে আসাম পর্যন্ত। নেপালএর ১৮০০ থেকে ৭৩০০ ফুট অবধি এদের দেখা যায়। এছাড়া মায়ানমার, তাইল্যান্ড, মালয়েশিয়া এবং পশ্চিম চিন এও কুশদের দেখা মেলে।

## বর্ণনা

এদের ডানা কালচে খয়েরি রঙের হয়, তার উপর প্রায় সমান্তরাল অনেকগুলি নীলচে ধূসর রেখা ডানার প্রান্ত অভিমুখে অবস্থিত। মাঝ আঁচলে অথবা তার বাইরের দিকে অনেকগুলি তিরচিহ্ন দেখা যায় তবে সেগুলির মাথা ভিতর দিকে নির্দেশ করে। প্রান্ত বরাবর দু'সারি বিন্দু দেখা যায়। পিছনের ডানাতে লালচে বাদানি রঙ এর আধিক্য দেখা যায়। তার উপরে নীলচে ধূসরের টানা দাগ এবং বিন্দু থাকে।

## সাদৃশ্য প্রজাপতি

পুরুষ এবং স্ত্রী কুশ প্রজাপতি উভয়ই ছিটমউল প্রজাপতিকে নকল অথবা অনুকরণ করে। এদের সাথে ছিটমউল এর পার্থক্য হল কুশ এর উপরের ডানার হাল্কা দাগগুলি অপেক্ষাকৃত অনেক সরু এবং সামনের ডানার চাস্ট নাট বর্ণের (খয়েরি এবং হলুদের মিশ্রণ) দাগগুলি ছিটমউল এর তুলনায় অনেক সরু এবং ফ্যাকাশে।

## আচরণ

এরা খুব দ্রুতবেগে ওড়ে, তবে মাঝেমধ্যেই এদের শূন্যে ভাসমান অবস্থায় ডানা ঝাপটাতে দেখা যায় এবং এই সময় এদের মিল্ক উইড প্রজাপতিদের সাদৃশ মনে হয়। কুশরা খোলামেলা উপত্যকা এবং জংগলের প্রান্তদেশে এদের ওড়াওড়ি করতে দেখা যায়। এই প্রজাতির প্রজাপতিরা খুব পাকা ফল এবং ফুলে বসতে ভীষণ পছন্দ করে। পুরুষ কুশরা মাড পাডল এর উদ্দেশ্য ভিজে মাটি অথবা ভিজে ছোপযুক্ত জায়গায় বসে। প্রায়শই এদের নিচু ঝোপঝাড়ে, ঘাসের মাথায় বসে অল্প কিছুখন এর জন্য রোদ পোহায়। এদের ফুলের প্রতি আসক্তি দেখা যায়।

## চিত্রশালা
## তথ্যসূত্র

## বহিঃসংযোগ

বিষয়শ্রেণী:ভারতের প্রজাপতি
বিষয়শ্রেণী:পশ্চিমবঙ্গে প্রাপ্ত নিমফ্যালিডি গোত্রের প্রজাপতি
বিষয়শ্রেণী:সিকিমে প্রাপ্ত নিমফ্যালিডি গোত্রের প্রজাপতি
বিষয়শ্রেণী:এশিয়ার প্রজাপতি
বিষয়শ্রেণী:১৮৪৪-এ বর্ণিত প্রজাপতি
পাঠ ভবন

**পাঠ ভবন** একটি মিশ্র মাধ্যম সহ-শিক্ষা বেসরকারী স্কুল। এটি কলকাতায় অবস্থিত। এটি পশ্চিমবঙ্গ মাধ্যমিক ও উচ্চ মাধ্যমিক বোর্ডে অধিভুক্ত।** ** এটা ২৮ জুন ১৯৬৫ সালে প্রতিষ্ঠিত হয়।

## ইতিহাস
বিদ্যালয়টির নামকরণ করা হয়েছিল বিশ্বভারতী বিশ্ববিদ্যালয়ের বিশ্ববিদ্যালয় বিদ্যালয়ের (যার নাম পাঠ ভাবনা)। এটি রবীন্দ্রনাথ ঠাকুর দ্বারা শুরু করা শিক্ষাব্যবস্থার পাশাপাশি জাতীয় আন্দোলনের আরও প্রগতিশীল বৈশিষ্ট্য দ্বারা অনুপ্রাণিত হয়েছিল। এটি গুরুসদয় দত্তের ব্রতাচারী আন্দোলনের দ্বারাও প্রভাবিত হয়েছিল, বিদ্যালয়টি সত্যজিৎ রায়ের সভাপতিত্বে পাঠ ভবন সোসাইটি প্রতিষ্ঠা করেছিল। সুশোভন সরকার, কলকাতা হাইকোর্টের বিচারক ছিলেন তরুণ বোস এবং চক্ষু বিশেষজ্ঞ অমিয় বোস রায়কে স্কুল স্থাপনে সহায়তা করেছিলেন। এমনকি স্কুল লোগো ডিজাইন। রবীন্দ্রসংগীতের ঘনিষ্ঠ জ্যোতিরিন্দ্র মৈত্র লিখেছিলেন বিদ্যালয়ের সঙ্গীত, 'আমাদের পাঠভবন'। বিদ্যালয়ের প্রতিষ্ঠানে মুখ্য ভূমিকা পালনকারী অন্যরা হলেন, মীরা দত্ত গুপ্ত, উমা শেহনোবিস, যার নির্দেশনায় একদল শিক্ষক বিদ্যালয়ের প্রথম অধ্যক্ষ হিসাবে নিযুক্ত নন্দিতা মিত্র এবং স্কুলছাত্রী মঞ্জুশ্রী দাশগুপ্তকে আবিষ্কার করেছিলেন। এর প্রথম ভাইস প্রিন্সিপাল। পরবর্তী বছরগুলিতে, বিদ্যালয়ের ব্যবস্থাপনাটি অর্থনীতিবিদ সন্তোষ ভট্টাচার্য্য এবং বরুন দে এর হাতে ছিল উভয়ই এর সাধারণ সম্পাদক ছিলেন। 

## লক্ষ্য

## সাংস্কৃতিক কার্যক্রম

## সংগীত
আমাদের পাঠভবন,

শিক্ষা ও দীক্ষায়, জ্ঞানে বিজ্ঞানে হেথা।

নবপাঠ করেছি গ্রহণ।

নূতন পথের দিশা

এখানেই পেয়েছি,

নূতন সুরের গান।

এখানেই গেয়েছি।

করি নবতর জ্ঞানের

এ যজ্ঞশালায়

নব নবতর পাঠগ্রহণ।।।

গুরু হেথা শিষ্যের বন্ধুর মতাে

পথের দিশারি হয় তাই মােরা নির্ভয়

ছায়া মহীরুহ স্নেহ পাই অবিরত।

গুরু শিষ্যের এক পরিবার আমাদের

গুরু শিষ্যের শ্রদ্ধার সেতু বন্ধের

নূতন মানুষ-গড়া কর্মশালায়।

এই পাঠ করেছি গ্রহণ।

হেথা শিক্ষার সঙ্গী আনন্দ

হেথা নেই দ্বিধা-সংকোচ-দ্বন্দ্ব,

হেথা গাছপালা ফুল-ফল।

ঝরনা নদীর জল,

পাখিদের গানে ভরা প্রকৃতির অঞ্চল,

সবেতেই শিক্ষার প্রেরণায় উজ্জ্বল

নবপাঠ করেছি গ্রহণ ৷৷

আগামী দিনের মােরা নাগরিক সৈনিক

নূতন সমাজ গড়ে তােলার শপথ নিয়ে

সত্যের দীক্ষায় সুস্থ সবল

ন্যায়নিষ্ঠ মানুষ গড়ে তুলব,

এ অটল শপথের নব শিক্ষার পাঠ।

এ ভবনে করেছি গ্রহণ।

## হাউস
স্কুলের শিক্ষার্থীদের চার টি হাউসে রাখা হয়। এই হাউসগুলির নামকরণ চার প্রাচীন ভারতীয় বিশ্ববিদ্যালয় নামে করা হয়েছে। এইগুলি হল:
* নালন্দা (সবুজ)
* তক্ষশীলা (হলুদ)
* উজ্জয়িনী (নীল)
* বিক্রমশীলা (লাল)

## লোগো
স্কুল লোগোটি একটি শিখা উপস্থাপন করে।  এটি সত্যজিৎ রায় দ্বারা ডিজাইন করা।

## অবস্থান

## References

বিষয়শ্রেণী:১৯৬৫-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:কলকাতার বিদ্যালয়
বিষয়শ্রেণী:১৯৬৫-এ পশ্চিমবঙ্গে প্রতিষ্ঠিত
বিষয়শ্রেণী:ভারতের সহ-শিক্ষা বিদ্যালয়
বিষয়শ্রেণী:কলকাতার উচ্চ বিদ্যালয় ও মাধ্যমিক বিদ্যালয়
বিষয়শ্রেণী:পশ্চিমবঙ্গের প্রাথমিক বিদ্যালয়
ফিদাই

"**ফিদাই**" () ফিলিস্তিনের জাতীয় সঙ্গীত।

## নাম

*ফিদাই* ( বহুবচন:  *ফিদাʾইইয়ুন্‌*  বা  *ফিদাʾইয়িন্‌* , প্রায়শই *ফেদায়িন* বা *ফেদাইন* হিসাবে লেখা হয়) শব্দটির অর্থ "উৎসর্গ" বা "যে নিজেকে উৎসর্গ করে" (*ফিদাʾইয়িন্‌* এর একটি আক্ষরিক অনুবাদ হতে পারে "শহিদ")। ফিলিস্তিনি ফেদায়িনরা হলো ফিলিস্তিনি জনগণের মধ্য থেকে আসা স্বাধীনতাকামী যোদ্ধা বা গেরিলা। বেশিরভাগ ফিলিস্তিনিরাই ফেদায়ীনদের "মুক্তিযোদ্ধা" বলে মনে করেন।

## ইতিহাস
সঙ্গীতটি ১৯৯৬ সালে ফিলিস্তিন মুক্তি সংস্থা (পিএলও) কর্তৃক জাতীয় সঙ্গীত হিসেবে গৃহীত হয়েছিল, ১৯৮৮ সালের ফিলিস্তিনের স্বাধীনতার ঘোষণার ৩১ নং অনুচ্ছেদের অধীনে "মাওতিনি"-কে প্রতিস্থাপন করে। গানটির গীতিকার সাঈদ আল মুজায়েন ওরফে *ফাতা আল থাওরা* ("বিপ্লবের বালক") এবং সুরকার মিশরীয় ওস্তাদ আলী ইসমাইল। এটি "ফিলিস্তিনি মুক্তির সঙ্গীত" হিসেবে পরিচিত ছিল।

## গানের কথা ও অনুবাদ
}("ফিলিস্তিন আমার বাড়ি, ফিলিস্তিন আমার আগুন")।}}
فِلَسْطِينُ ثَارِي وَأَرْضُ الصُّمُود 𝄆

**'
 
**٣**
بِحَقِّ القَسَم تَحْتَ ظِلِّ العَلَم
بِأَرْضِي وَشَعْبِي وَنَارِ الأَلَم
𝄇 سَأَحْيَا فِدَائِي وَأَمْضِي فِدَائِي
وَأَقْضِي فِدَائِي إِلَى أَن تَعُود 𝄆
 
**'}}
|*ফিদাʾই ফিদাʾই ফিদাʾই*
*ইয়া ʾআর্‌দি ইয়া ʾআর্‌দ্‌ ল্‌-জুদুদ্‌*
*ফিদাʾই ফিদাʾই ফিদাʾই*
*ইয়া শাʿবি ইয়া শাʿবা ল্‌-খুলুদ্‌*

*ফিদাʾই ফিদাʾই ফিদাʾই*
*ইয়া ʾআর্‌দি ইয়া ʾআর্‌দ্‌ ল্‌-জুদুদ্‌*
*ফিদাʾই ফিদাʾই ফিদাʾই*
*ইয়া শাʿবি ইয়া শাʿবা ল্‌-খুলুদ্‌*

**১**
*বি-ʿআয্‌মি ওয়া-নারি ওয়া-বুর্‌কানি থারি*
*ওয়াʾআশ্‌ওয়াকি দাম্‌মি লি-ʾআর্‌দি ওয়া-দারি*
𝄆 *সাʿআদ্‌তু ল্‌-জিবালা ওয়া-খুদ্‌তু ন্‌-নিদালা*
*কাহার্‌তু ল্‌-মুহালা ʿআবার্‌তু ল্‌-হুদুদ্‌* 𝄇

**২**
*বি-ʿআয্‌মি র্‌-রিইয়াহি ওয়া-নারি স্‌-সিলাহি*
*ওয়া-ʾইস্‌রারি শাʿবি বি-ʾআর্‌দি ল্‌-কিফাহি*
𝄆 *ফিলাস্‌তিনু দারি ওয়া-দার্‌বু ন্‌তিসারি*
*ফিলাস্‌তিনু থারি ওয়া-ʾআর্‌দু স্‌-সুমুদ্‌* 𝄇

**৩**
*বি-হাক্‌কি ল্‌-কাসাম্‌ তাহ্‌তা যিল্‌লি ল্‌-ʿআলাম্‌*
*বি-ʾআর্‌দি ওয়া-শাʿবি ওয়া-নারি ল্‌-ʾআলাম্‌*
𝄆 *সা-ʾআহ্‌ইয়া ফিদাʾই ওয়া-ʾআম্‌দি ফিদাʾই*
*ওয়া-ʾআক্‌দি ফিদাʾই ʾইলা ʾআন্‌ তাʿউদ্‌* 𝄇

𝄆  𝄇
|
|যোদ্ধা, যোদ্ধা, যোদ্ধা,
হে আমার ভূমি, পূর্বপুরুষের ভূমি
যোদ্ধা, যোদ্ধা, যোদ্ধা,
হে আমার জনগণ, অনন্তকালের জনগণ

যোদ্ধা, যোদ্ধা, যোদ্ধা,
হে আমার ভূমি, পূর্বপুরুষের ভূমি
যোদ্ধা, যোদ্ধা, যোদ্ধা,
হে আমার জনগণ, অনন্তকালের জনগণ

**১**
আমার সংকল্প, আমার আগুন ও আমার প্রতিহিংসার আগ্নেয়গিরি সঙ্গে নিয়ে
আমার ভূমি ও আমার বাড়ির জন্য আমার রক্তের তীব্র আকাঙ্খা সঙ্গে নিয়ে
𝄆 আমি পাহাড়ে আরোহণ করেছে ও যুদ্ধ করেছি
আমি অসম্ভবকে জয় করেছি, এবং সীমান্ত অতিক্রম করেছি 

**২**
বাতাসের সংকল্প ও অস্ত্রের আগুন
এবং সংগ্রামের ভূমিতে আমার জাতির সংকল্প
𝄆 ফিলিস্তিন আমার বাড়ি, এবং আমার বিজয়ের পথ
ফিলিস্তিন আমার প্রতিহিংসা এবং প্রতিরোধের ভূমি 𝄇

**৩**
পতাকার ছায়াতলে শপথ
আমার দেশ ও জাতি, এবং আগুনের যন্ত্রণার শপথ
𝄆 আমি যোদ্ধা হয়ে বাঁচব, আমি যোদ্ধা হয়ে থাকব,
আমি যোদ্ধা হয়ে মরব - যতদিন না আমার দেশ পুনরুদ্ধার হয় 𝄇

𝄆  𝄇
|}

## টীকা

## তথ্যসূত্র

## বহিঃসংযোগ
* মোফা ফিলিস্তিন
* Himnuszok - জাতীয় সংঙ্গীত একটি কণ্ঠ্য সংস্করণ, "Himnusz" ওয়েবসাইট
* ফিলিস্তিন: ''ফিদাই'' – তথ্য ও গানের কথাসহ ফিলিস্তিনের জাতীয় সঙ্গীতের অডিও

বিষয়শ্রেণী:জাতীয় সঙ্গীত
বিষয়শ্রেণী:এশীয় জাতীয় সঙ্গীত
বিষয়শ্রেণী:ফিলিস্তিনের জাতীয় প্রতীক
সাঈদ আল মুজায়েন

**সাঈদ আল মুজায়েন** () (জন্ম: ১৯৩৫, আশদোদ - মৃত্যু: ২৯শে মার্চ, ১৯৯১, রিয়াদ) একজন ফিলিস্তিনি কবি, যিনি ফিলিস্তিনি জাতীয় সঙ্গীতের গানের কথা লিখেছিলেন।

১৯৪৮ সালে নাকবা পরে, তিনি গাজা চলে আসেন। সেখানে তিনি ইতিহাস শিক্ষা দিতেন এবং ১৯৫৭ সালে শিক্ষা দেওয়ার জন্য সৌদি আরবের সাথে একটি চুক্তি স্বাক্ষর করেন। ১৯৫৯ সালে তিনি ফিলিস্তিনি লিবারেশন অর্গানাইজেশনে কাজ করার দামেস্ক আসেন।

১৯৭৩ থেকে ১৯৭৮ সাল পর্যন্ত তিনি সৌদি আরবে "ফিলিস্তিন জাতীয় মুক্তি আন্দোলনে" প্রতিনিধি ছিল।

## তথ্যসূত্র

বিষয়শ্রেণী:১৯৩৫-এ জন্ম
বিষয়শ্রেণী:১৯৯১-এ মৃত্যু
বিষয়শ্রেণী:২০শ শতাব্দীর ফিলিস্তিনি কবি
বিষয়শ্রেণী:আশদোদের মানুষ
বিষয়শ্রেণী:জাতীয় সঙ্গীত লেখক
বিষয়শ্রেণী:ফিলিস্তিনি পুরুষ কবি
বিষয়শ্রেণী:২০শ শতাব্দীর পুরুষ লেখক
বিষয়শ্রেণী:জাতীয় সঙ্গীত রচয়িতা
বিষয়শ্রেণী:ফিলিস্তিনি কবি
বিষয়শ্রেণী:ফিলিস্তিনি জাতীয় পরিষদের সদস্য
আলী ইসমাইল

থাম্ব|আলী ইসমাইল|98x98পিক্সেল
**আলী ইসমাইল** (, ২৮শে ডিসেম্বর, ১৯২২ - ১৬ই জুন, ১৯৭৪ কায়রো) একজন মিসরীয় সুরকার  এবং ফিলিস্তিনি জাতীয় সঙ্গীতের রচয়িতা ছিলেন।

তার রচয়িত ৩৫০ উপরে মিশরীয় চলচ্চিত্রে ব্যবহার করা হয়েছে।

## তথ্যসূত্র

বিষয়শ্রেণী:১৯২২-এ জন্ম
বিষয়শ্রেণী:১৯৭৪-এ মৃত্যু
বিষয়শ্রেণী:মিশরীয় সুরকার
বিষয়শ্রেণী:২০শ শতাব্দীর সুরকার
বিষয়শ্রেণী:জাতীয় সঙ্গীত রচয়িতা